qundao/data-zh-poetry huggingface dataset:
山居杂咏 其四 葺茅
作者：成鹫
朝代：明

诛茅补茅屋，乃在西峰西。但恐风雨至，不知云日低。宽惟客膝坐，高仅与眉齐。何事居庵主，沿山辞蒺藜。
山居杂咏·垦荒
作者：成鹫
朝代：明

爱此无租税，荒田自在耕。土膏深更出，混沌凿还生。鈯斧悬腰重，长欃著手轻。偶来问农圃，大地几时平。十年生计在，此意与谁论。取次青垂槛，方将绿映门。无心藤倚树，转盼叶归根。留得庭前柏，清阴付子孙。所居无四壁，聊复借藩篱。芳槿环三匝，春风时一披。人声灯火外，门掩月光迟。莫惜重重隔，墙东知是谁。诛茅补茅屋，乃在西峰西。但恐风雨至，不知云日低。宽惟客膝坐，高仅与眉齐。何事居庵主，沿山辞蒺藜。草木得真性，无人也自芳。下山才半日，采撷已盈筐。剩有烟霞气，归来衣带香。留僧酣茗战，看尔展旗鎗。石上草根浅，日高朝露晞。荷锄惟独往，翘楚刈将归。物理有代谢，吾心无杀机。所思在空谷，迟暮惜芳菲。飞泉不到地，疏雨未成霖。努力事朝汲，长歌怀汉阴。露葵刚覆足，霜芥欲抽心。珍重灌园叟，平施无浅深。与子周旋久，无心得便安。溪山随分纳，苗稼不相干。春草閒眠稳，秋田纵步宽。笑看披绣者，骍角太无端。众流归绝壑，一线下阶除。结束云閒瀑，飞腾屋角鱼。入门无别路，应物贵中虚。何用西江汲，长空水到渠。清晨随众出，薄暮负薪归。渐觉钟磬近，远看云树稀。长林连野烧，落木带霜威。忆昔樵苏地，不知今是非。石火爇枯木，地炉生湿烟。阳和回冻谷，风雪过残年。世事自冰炭，吾心殊冷然。无人知此意，使我忆南泉。十年成一片，计日累千针。重叠水云态，绸缪岁月深。揩磨非著意，寒暑失偷心。渐觉无痕迹，衣珠不用寻。搴藤编箬叶，迎刃解霜筠。新制平头笠，能遮扑面尘。影边无别物，世外有閒身。多谢乘车者，何劳揖故人。老来生计拙，织屦学于陵。拨草明朝路，编蒲昨夜灯。过桥逢孺子，度岭识归僧。从此狞如虎，孤峰可共登。落箨带残霜，新苞出旧房。浅深俱有得，遍界不曾藏。所贵无枝叶，何须较短长。此君知此意，相赠独盈筐。楚客有佳味，山僧非酒人。醉嫌陶靖节，颦效屈灵均。无复盐梅想，偏宜姜桂辛。东篱花满眼，霖雨任经旬。浮生聊寄迹，决绝复奚辞。一洗尘根净，方知涅不缁。可堪盈手赠，偏与素心宜。大地同饥渴，于君有所思。白首无兼味，黄斋只数茎。不知牙齿落，还与菜根争。发瓮醢鸡笑，行堂热椀鸣。辛酸赢一饱，多谢楗椎声。晨出采薇蕨，暮归逢隐沦。殷勤频借问，夷叔是何人。粳米卢州饭，迷阳大地春。我心无不可，饱食报能仁。茅堂烟火后，云外采芝归。紫玉流匙滑，银丁入馔微。神仙宁绝粒，吾道本忘饥。却笑商山老，驴年未息机。
山行日暮宿龙楼山庄
作者：成鹫
朝代：明

万壑消声归大海，千峰积翠隐流霞。偶乘黄犊寻源入，贪看青山到日斜。溪上不曾遗菜叶，岸旁无复种桃花。从他来往从他住，野水閒云总一家。
岛门秋雨与诸子同赋
作者：成鹫
朝代：明

九夏安居为避喧，閒身到处是桃源。秋声带雨摇幡影，野水浮阶没藓痕。茶灶昨除桑柘火，蒲团长寄水云村。明朝蓑笠还山去，何事风霜不闭门。海气连天日色昏，殊方羁客倍销魂。新风坠叶填金井，宿雨兼云暗岛门。稚子捲帘看石燕，估胡归舶避江豚。故山一望堪惆怅，法社垂秋未忍论。
岛门秋雨与诸子同赋·其一
作者：成鹫
朝代：明

九夏安居为避喧，閒身到处是桃源。秋声带雨摇幡影，野水浮阶没藓痕。茶灶昨除桑柘火，蒲团长寄水云村。明朝蓑笠还山去，何事风霜不闭门。
岛门秋雨与诸子同赋·其二
作者：成鹫
朝代：明

海气连天日色昏，殊方羁客倍销魂。新风坠叶填金井，宿雨兼云暗岛门。稚子捲帘看石燕，估胡归舶避江豚。故山一望堪惆怅，法社垂秋未忍论。
市中传奇僧俗杂观，诗以戏之
作者：成鹫
朝代：明

旷野歌声杂管弦，市儿灯火闹争先。蛮姬幻作天魔舞，开士慵参獦獠禅。老逐少来争接踵，閒随忙去任挨肩。道人本是无心者，拨尽寒灰夜似年。三叠清商一笑休，旁观容我豁双眸。御风羽客隳神足，出定高僧过酒楼。野老醉归霜点鬓，佳人歌罢锦缠头。无情独有长天月，不与风光管去留。
市中传奇僧俗杂观，诗以戏之·其一
作者：成鹫
朝代：明

旷野歌声杂管弦，市儿灯火闹争先。蛮姬幻作天魔舞，开士慵参獦獠禅。老逐少来争接踵，閒随忙去任挨肩。道人本是无心者，拨尽寒灰夜似年。
市中传奇僧俗杂观，诗以戏之·其二
作者：成鹫
朝代：明

三叠清商一笑休，旁观容我豁双眸。御风羽客隳神足，出定高僧过酒楼。野老醉归霜点鬓，佳人歌罢锦缠头。无情独有长天月，不与风光管去留。
师子颂贺新住持
作者：成鹫
朝代：明

大哉大法王，出为众生父。大哉大师王，生为百兽主。法王师子王，不隔毛头许。谛观法王法，请听师子语。师子初生时，周行方七步。师子学语时，嚬呻振威怒。师子转身时，返掷还超距。师子独行时，彳亍无伴侣。师子出山时，鬼神默诃护。狮子奋迅时，波旬生恐怖。师子踞座时，龙象如环堵。师子蹴踏时，野干神气沮。有耳闻未闻，有目睹未睹。咸聆师子吼，快观师子舞。师子舞若何，神力庄严具。一舞入法界，再舞净法土。三舞转法轮，四舞酬法乳。五舞吹法螺，六舞击法鼓。七舞布法云，八舞施法雨。九舞转法灯，十舞弘法绪。师子慧命长，师子法身固。宝山大好山，午天正亭午。徽猷振古今，威光耀寰宇。师子复师子，记莂生补处。千秋巩化城，天龙领八部。万古演法音，频伽及鹦鹉。顽牛老更顽，头角无所取。长歌寄法筵，灯笼触露柱。应作如是观，应作如是举。要识师子真，须明向上句。
广州江楼阻雪荅家峻山峋山
作者：成鹫
朝代：明

出门多与此心违，几日浓阴半撞扉。冷榻不堪愁里坐，故山频向梦中归。江声过雨成空润，风势兼寒入细微。南阮老来贫更甚，劳君重叠劝添衣。
庆云八咏 其一 湖山鼎峙
作者：成鹫
朝代：明

湖光百里路千重，鼎足东南见此峰。函盖乾坤归大冶，莫愁金石不销镕。
庆云八咏 其七 方池月印
作者：成鹫
朝代：明

高悬古镜庆云边，印破山中水底天。月落池空人定后，不知何处别方圆。
庆云八咏 其三 菩提花雨
作者：成鹫
朝代：明

菩提有路好登临，三笑何如一笑深。不用灵山求直指，蒲团长在杂花林。
庆云八咏 其二 峡水朝宗
作者：成鹫
朝代：明

山前流水接牂牁，峡口无风也自波。閒上庆云高处望，江河日下更如何。
庆云八咏 其五 龙潭飞瀑
作者：成鹫
朝代：明

云静溪喧雨歇时，閒来观瀑策双眉。一条白练从何去，龙卧澄潭只自知。
庆云八咏 其八 曲径云封
作者：成鹫
朝代：明

山前山后更藏山，石路云深户不关。却恐云随风雨去，独留曲径待僧还。
庆云八咏 其六 凤岭疏钟
作者：成鹫
朝代：明

凤峤钟声出白云，更无一字可呈君。洪音敲落西山日，借问下方闻未闻。
庆云八咏 其四 塔院香风
作者：成鹫
朝代：明

风幡动处百花香，宝塔重重见瑞光。鼻观全空无入处，木樨花下笑人忙。
庆云八咏·湖山鼎峙
作者：成鹫
朝代：明

湖光百里路千重，鼎足东南见此峰。函盖乾坤归大冶，莫愁金石不销镕。山前流水接牂牁，峡口无风也自波。閒上庆云高处望，江河日下更如何。菩提有路好登临，三笑何如一笑深。不用灵山求直指，蒲团长在杂花林。风幡动处百花香，宝塔重重见瑞光。鼻观全空无入处，木樨花下笑人忙。云静溪喧雨歇时，閒来观瀑策双眉。一条白练从何去，龙卧澄潭只自知。凤峤钟声出白云，更无一字可呈君。洪音敲落西山日，借问下方闻未闻。高悬古镜庆云边，印破山中水底天。月落池空人定后，不知何处别方圆。山前山后更藏山，石路云深户不关。却恐云随风雨去，独留曲径待僧还。
庐墓歌
作者：成鹫
朝代：明

君不见东邻有子早当路，老大还乡失坟墓。君不见西邻富儿作商去，封树无情宿烟雾。从来至性多贱贫，岂必扬名方显亲。痴人痴绝良可叹，名利教子还教人。一朝眼光瞥堕地，骨肉相视如越秦。何如南山老孝子，庐墓三年不见齿。秋霜春露感至今，眼血全枯心半死。今年寒食复明年，瓶中无酒囊无钱。羞以山薇酌涧水，白茅藉地为几筵。谁家椎牛祭新鬼，山前山后罗管弦。纷纷车马盈广陌，尘埃不见陵上柏。攀柏孤儿泣向隅，问取姓名云不忆。道人出世未出家，莱衣上著僧袈裟。出门负米归不即，路逢蒿里生咨嗟。揖君借问家何处，俯首沉吟泪如雨。荒原客散子规啼，斜日在山风在树。因君念我泉下人，大声问天天不语。
开元寺探泉
作者：成鹫
朝代：明

停舟偶过开元寺，就地还寻最胜泉。石甃久荒苔藓外，茶瓢犹挂薜萝边。当时一滴成花雨，终古馀波及稻田。老衲不知陵谷变，殷勤挹注奉金仙。
张子白休官却寄
作者：成鹫
朝代：明

曾闻滞宦忆鲈莼，又见烟波返钓纶。古道难容强项令，今朝才免折腰人。逢山记得还山路，投老閒将未老身。抖擞奚囊珠玉满，清风两袖岂全贫。吏情如水迹如沤，抛却仙凫狎野鸥。金马门高难寄傲，赤松家近好同游。留衣笑与山僧别，筑室容将野老谋。种得桃花成硕果，春风狼藉倩谁收。峡山兀兀水深深，识得斯人去住心。罗雀门如僧舍冷，归猿洞接野棠阴。直躬累俗怜同病，携手何年共入林。我解行缠君解印，虎溪明月待相寻。
张子白休官却寄·其一
作者：成鹫
朝代：明

曾闻滞宦忆鲈莼，又见烟波返钓纶。古道难容强项令，今朝才免折腰人。逢山记得还山路，投老閒将未老身。抖擞奚囊珠玉满，清风两袖岂全贫。
张子白休官却寄·其三
作者：成鹫
朝代：明

峡山兀兀水深深，识得斯人去住心。罗雀门如僧舍冷，归猿洞接野棠阴。直躬累俗怜同病，携手何年共入林。我解行缠君解印，虎溪明月待相寻。
张子白休官却寄·其二
作者：成鹫
朝代：明

吏情如水迹如沤，抛却仙凫狎野鸥。金马门高难寄傲，赤松家近好同游。留衣笑与山僧别，筑室容将野老谋。种得桃花成硕果，春风狼藉倩谁收。
张子白舟过大通值予远游留诗而去归而和之
作者：成鹫
朝代：明

借问阳春道，芒鞋费几文。计程难计日，行脚即行云。归客无消息，虚堂静见闻。如何三径外，人迹乃纷纷。久别还相问，重门偶不开。烦君留好句，笑我未归来。风过花移架，天空月印台。春光正如此，兹意倩谁猜。
张子白舟过大通值予远游留诗而去归而和之·其一
作者：成鹫
朝代：明

借问阳春道，芒鞋费几文。计程难计日，行脚即行云。归客无消息，虚堂静见闻。如何三径外，人迹乃纷纷。
张子白舟过大通值予远游留诗而去归而和之·其二
作者：成鹫
朝代：明

久别还相问，重门偶不开。烦君留好句，笑我未归来。风过花移架，天空月印台。春光正如此，兹意倩谁猜。
弹子矶
作者：成鹫
朝代：明

薄暮轻舟过石矶，重寻金弹没苔衣。而今大地无征战，不用阳戈反落晖。欲买丹青写十洲，谁知茎草即璚楼。真山真水无人画，笑杀当年顾虎头。识得山中更有山，点头顽石未曾顽。修罗钻入蜗牛角，碧藓苍苔处处閒。
弹子矶·其一
作者：成鹫
朝代：明

薄暮轻舟过石矶，重寻金弹没苔衣。而今大地无征战，不用阳戈反落晖。
弹子矶·其三
作者：成鹫
朝代：明

识得山中更有山，点头顽石未曾顽。修罗钻入蜗牛角，碧藓苍苔处处閒。
弹子矶·其二
作者：成鹫
朝代：明

欲买丹青写十洲，谁知茎草即璚楼。真山真水无人画，笑杀当年顾虎头。
归自珠崖过铁城作行路难贻诸子
作者：成鹫
朝代：明

昔我来，流火月。今我来，小春节。昔我来，桐花结。今我来，梅始发。昔我来，尚炎热。今我来，天雨雪。昼夜如转环，日月互明灭。草木自荣枯，寒暑无停辙。相逢能几时，忍作三年别。三年一别一无成，往事蹉跎为君说。为君说，请勿欢，听我长歌行路难。行路之难，莫难于高凉九折之长坂，珠崖万里之狂澜。陆乘只轮车，辗转巇且艰。黄埃壅周道，荆棘上参天。蚖蛇窜林莽，猛虎狙伏俟人餐。涉潺湲，陟巑岏。南行白月至黑月，始闻波涛汹涌于暮云远树之閒。山穷水尽见岛屿，我欲奋飞无六羽。舟人招手上方舟，挂帆遄发随烟雾。大浪如雪山，小浪如钟簴。波斯跃出水晶宫，无限鱼虾相对语。笑我住山人，却与波臣遇。何所闻而来，何所见而去。天空海阔行便行，野鹤閒云住非住。来去本无心，见闻俱不取。快矣哉，快矣哉，三年行脚今归来。拟返朱明洞天去，旧时茅屋荒苍苔。林间过夏谢宾客，雪时远兴寻宗雷。香山之山南海水，彷佛珠崖无远迩。铁船到岸见铁城，五桂嵯峨如五指。老僧老眼未分明，策起眉毛识乡里。里中人，谁家子，昔年未龀今齐齿。青青者丝，何当白发垂两耳。一则以惧，一则以喜。踉跄赤脚登阶戺，故人恕我大无礼。知我远方，为我居行李。无物可相遗，无言能举似。行路难，聊复尔。五岳明年事远游，重来愿行长如此。
归自罗浮过铁城诸子述洞天之胜
作者：成鹫
朝代：明

年来莫讶到城稀，才别罗浮昨日归。渡海呈山云出袖，当人说瀑冷侵衣。礼随筋力容疏放，心似颠毛渐细微。良晤未知频得否，秋风孤鹤又南飞。
归舟夜泊峒口
作者：成鹫
朝代：明

秋江何处不清泠，近浦维舟远思兴。野烧入船添夜色，岸萤依草乱村灯。看山记得来时路，顾影还同昨日僧。岁暮归心似流水，一随风力便成冰。
归舟过大悦滘，访屈无倦、无极二子
作者：成鹫
朝代：明

春风门巷薜萝阴，大悦溪边水石深。久别乍惊儿女长，老来犹见弟兄心。残枰懒向花间覆，旧梦多从醒后寻。草草相过殊未快，归舟一路托枯吟。
归路再经罗浮不能游焉赋此留别
作者：成鹫
朝代：明

曾与洞天成密约，今来归路复何言。青山当面又虚度，白首盟心永弗谖。万壑有风皆到海，一溪无水不通源。几回领略罗浮遍，莫笑粗人空过门。
归途口占
作者：成鹫
朝代：明

尘外轻身身外尘，随风飘忽若为邻。三年乐事惟今日，一路吟诗送好春。远水度钟知古寺，隔桥闻语识乡亲。相逢莫讶僧归晚，马首南来更有人。
归途宿龙华寺与无尽六如师滋庄居士夜话
作者：成鹫
朝代：明

经过此地许重来，旧路依然十日回。一片閒云归暝岫，千峰圆月印香台。心同石溜寒偏细，目与松窗夜并开。独拥孤衾对玄度，山风吹雪下庭梅。
归途寄李苍水何古钱
作者：成鹫
朝代：明

信道尘中不见尘，波波犹自说閒身。故山未返同为客，中道何堪更别人。几欲兼程将禁夏，因贪良晤忽经春。归装剩有诗篇在，吟向轻车字字新。
归隐罗浮留别陶握山罗戒轩
作者：成鹫
朝代：明

入山踪迹恐人知，一笑相逢是别时。苦海看谁先到岸，长途怜我始分岐。贫惭轵里能将母，老怪柴桑亦恋儿。底事累君良不浅，未应还索赠行诗。
归韦涌与诸子分赋
作者：成鹫
朝代：明

一年一度一还乡，又是西风落叶黄。身外镇随三事衲，鬓边新点数茎霜。诗因见猎心仍动，月自逢秋夜未央。今夕旧游枉相过，高歌曾记咏沧浪。
归韦涌宿月衣庵与谢邺门话别
作者：成鹫
朝代：明

近时诗句少人弹，未惜逢君语夜阑。高阁重来寻旧梦，危襟初拥试新寒。去随云水家何在，共老风尘别亦难。他夕朱崖相忆否，一天星月路漫漫。
归韦涌答龙媒兄韵
作者：成鹫
朝代：明

辞家千里远寻师，行脚归来只暂时。久去弟兄成主客，重经乡路改平陂。青山有约宁相赚，白首能来尚未迟。闻说欲酬男女债，待完婚嫁与君期。
影
作者：成鹫
朝代：明

世外枯禅物外身，阴晴随地别疏亲。相期白首为知己，共对青山只此人。好客不来嫌我懒，侍儿多去为僧贫。最怜孤烛幽窗底，寂寞因君见主宾。
彼美行送杨鬯侯归江南应举
作者：成鹫
朝代：明

苧萝彼美名西施，浣纱溪上花开时。香风吹入锦裙带，文章五色光离离。自矜昭质独殊众，轩车五两来何迟。春华秋实老颜色，夫尝一日颦蛾眉。昨夜银灯对明月，灯花爆出双琼枝。起来拜月望牛女，秋风有约遥相思。今岁槐黄通姓籍，明年冰泮定归期。贫家有女贞不字，长斋绣佛空尔为。晨钟晚磬罢歌舞，灰头土面无胭脂。相闻相送难为赠，妆箱盈歉自应知。环佩玎珰趋凤阁，珠玑璀璨映龙墀。玉堂金屋深如海，荜户蓬门知是谁。归来稽首空王道，此身长愿老茅茨。
得胜山
作者：成鹫
朝代：明

赵陀勋业忆颙邛，得胜铭功见耿光。山色也知休战伐，海波从此静汪洋。閒榰短策徐行稳，独立孤峰引兴长。一自车书归正统，蒲团到处是吾乡。
念珠
作者：成鹫
朝代：明

为止儿啼转法轮，却拈黄叶作家珍。殷勤为报南宗道，莫把明珠错赠人。
急雨
作者：成鹫
朝代：明

浓阴转壑乍翻盘，静会溪山响百般。得罢丈人三日灌，旁分热客片时寒。槁梧倚壁商弦浊，曲录当檐木理宽。相识却怜桑户病，书来重叠劝加餐。
慰吴布田并挽逝者
作者：成鹫
朝代：明

昔有延陵君，嬴博葬其儿。一恸舍之去，魂气无不之。复有西河公，泪尽明以亏。自言已无罪，良友来箴规。人事有今古，天性无盛衰。哀死良何伤，达生固其宜。善哉布田翁，种德躬耘耔。庭际生崇兰，弱叶何葳蕤。一花先众芳，馥郁多奇姿。期君永岁寒，托根深不移。胡为比芳槿，溘然朝露晞。造物讵怜材，天心宁倒施。春花不朝夕，百卉徒芳菲。主人长太息，仰首天低垂。栽培与倾覆，将信还复疑。东樵老樵叟，刺刍来迟迟。薤露发长歌，招魂续楚辞。登堂人寂寞，吊影心酸悲。孤鸾栖穗帐，独鹤鸣书帷。残膏冷萤火，散帙萦蛛丝。秘彼幽兰香，入室容复为。愿言保乔木，荣枯会有时。玉树秀三珠，取次春风吹。远条拂云日，嘉实堪取携。无为长戚戚，日月交奔驰。
慰吴布田并挽逝者
作者：成鹫
朝代：明
体裁：古风

昔有延陵君，嬴博葬其儿。一恸舍之去，魂气无不之。复有西河公，泪尽明以亏。自言已无罪，良友来箴规。人事有今古，天性无盛衰。哀死良何伤，达生固其宜。善哉布田翁，种德躬耘耔。庭际生崇兰，弱叶何葳蕤。一花先众芳，馥郁多奇姿。期君永岁寒，托根深不移。胡为比芳槿，溘然朝露晞。造物讵怜材，天心宁倒施。春花不朝夕，百卉徒芳菲。主人长太息，仰首天低垂。栽培与倾覆，将信还复疑。东樵老樵叟，刺刍来迟迟。薤露发长歌，招魂续楚辞。登堂人寂寞，吊影心酸悲。孤鸾栖繐帐，独鹤鸣书帷。残膏冷萤火，散帙萦蛛丝。秘彼幽兰香，入室容复为。愿言保乔木，荣枯会有时。玉树秀三珠，取次春风吹。远条拂云日，嘉实堪取携。无为长戚戚，日月交奔驰。
憩庵
作者：成鹫
朝代：明

十里遥闻下院钟，到门空见白云封。老僧久住情偏淡，惟有春山色最浓。
懒残粪芋颂
作者：成鹫
朝代：明

内诏传宣视漠然，炉头偏有邺侯缘。十年宰相三更梦，半芋原来不值钱。
懒诗
作者：成鹫
朝代：明

雪顶鬣鬖一半灰，蒲团长日委尘埃。二时钟板催难起，千里书筒置不开。屐齿经春生白醭，杖头过雨着青苔。有人问客家何处，荅道俱卢洲上来。贝叶长抛不省翻，弊袍和带度寒暄。蠹鱼饱食成家舍，虮虱安居长子孙。一枕可能消白日，八行无复到朱门。閒云未必閒于我，来往长空不惮烦。绩凫断鹤太无端，识性同居总便安。窗外猿猴凭窃果，铛边猫犬任争餐。云连屋底和衣卧，月到床头隔被看。剩有多生馀习在，诗书堆里过严寒。不近人情不问天，涅槃轮转且随缘。两条寒涕何因拭，七尺枯形任自然。有口只堪长挂壁，无心不拟更参禅。耽閒转觉多忙事，笑杀西来竺土仙。
懒诗·其一
作者：成鹫
朝代：明

雪顶鬣鬖一半灰，蒲团长日委尘埃。二时钟板催难起，千里书筒置不开。屐齿经春生白醭，杖头过雨着青苔。有人问客家何处，荅道俱卢洲上来。
懒诗·其三
作者：成鹫
朝代：明

绩凫断鹤太无端，识性同居总便安。窗外猿猴凭窃果，铛边猫犬任争餐。云连屋底和衣卧，月到床头隔被看。剩有多生馀习在，诗书堆里过严寒。
懒诗·其二
作者：成鹫
朝代：明

贝叶长抛不省翻，弊袍和带度寒暄。蠹鱼饱食成家舍，虮虱安居长子孙。一枕可能消白日，八行无复到朱门。閒云未必閒于我，来往长空不惮烦。
懒诗·其四
作者：成鹫
朝代：明

不近人情不问天，涅槃轮转且随缘。两条寒涕何因拭，七尺枯形任自然。有口只堪长挂壁，无心不拟更参禅。耽閒转觉多忙事，笑杀西来竺土仙。
戏赠埽雪童子
作者：成鹫
朝代：明

主人运笔如运帚，纵横阖辟应心手。痴奴运帚如运斤，旋风落地飏轻尘。人生贵贱各有务，莫笑痴奴无用处。昨夜三更风打门，雪花欺我衣裳单。袖中两手冻欲裂，朝来作字成丑拙。抛书拥彗下阶除，十步一跌中踟蹰。痴奴知我主人老，相劝雪深休草草。先生有事当服劳，长者抓枝须我曹。受我手中敝苕帚，两脚未行先学走。一埽再埽大地平，三番四覆天宇清。自誇我亦有能事，何必主人擅文字。毫端珠玉不禁寒，纸上风云冻欲乾。小人苕帚有机用，左之右之随定动。不似管城老秃翁，花发梦中还说梦。
戏赠曹茂才
作者：成鹫
朝代：明

谁家才子骋神騧，半月池头当渥洼。赤汗散蹄如脱兔，青丝垂鬓似雏鸦。董帷早下从生草，硎谷今来不种瓜。有约到城重问讯，蓝袍遮莫笑袈裟。
打春牛歌三阕
作者：成鹫
朝代：明

海南无雪耕稼宜，冬耰夏穫尝先时。青苗遍野春未及，田家洗脚休镃基。次第东风动芳草，农忙农閒侬自知。今年元正好风日，有酒不饮空复为。举杯相劝醉归去，明日立春还尔期。春牛白，春牛黑，朝往城南暮城北。春牛瘠，春牛肥，昨日东郊今日西。彩鞭三尺五色丝，众手打牛牛负犁。方相前导蒙熊皮，长官后殿饶威仪。玉骝蹀躞行且嘶，风轻紫陌扬旌旂。道旁观者谁与谁，八十老翁三岁儿。众中熟视牛焉之，隙驹野马纷交驰。绕城三匝归乎来，慎勿近前官吏笞。
打春牛歌三阕·其一
作者：成鹫
朝代：明

海南无雪耕稼宜，冬耰夏穫尝先时。青苗遍野春未及，田家洗脚休镃基。次第东风动芳草，农忙农閒侬自知。今年元正好风日，有酒不饮空复为。举杯相劝醉归去，明日立春还尔期。
打春牛歌三阕·其三
作者：成鹫
朝代：明

彩鞭三尺五色丝，众手打牛牛负犁。方相前导蒙熊皮，长官后殿饶威仪。玉骝蹀躞行且嘶，风轻紫陌扬旌旂。道旁观者谁与谁，八十老翁三岁儿。众中熟视牛焉之，隙驹野马纷交驰。绕城三匝归乎来，慎勿近前官吏笞。
扶桑花
作者：成鹫
朝代：明

日出枝头啼画眉，日高亭午转丹葵。东窗剩有扶桑在，南陆多凭若木推。色比蕣英纷苒苒，花兼榴火总累累。静中悟得循还理，独抱阳戈不用挥。
投通衢店
作者：成鹫
朝代：明

倦客寻山店，随人入郭门。短檐低白日，细雨又黄昏。伫立知何处，徐行渐到村。不辞频问讯，恐或是桃源。
抵循州泊白鹤峰
作者：成鹫
朝代：明

白鹤孤峰旧识名，今来一倍借劳生。日斜山寺临秋水，木落寒皋见古城。有客扁舟过渡口，何人高枕听江声。相逢海阔天空处，莫向飞蓬问去程。
抵西宁宿翠林庵与秋霜本源二师乡人冼云中夜话
作者：成鹫
朝代：明

閒云西并片帆飞，路入东林为蕨薇。曲径日斜行子至，隔山斋罢老僧归。班荆有客同乡水，洗钵何人话翠微。今夜无弦弹得好，月轮刚照十三徽。
招隐
作者：成鹫
朝代：明

难将礼数律疏慵，自是知音不易逢。拟结茅庵居绝顶，别寻山路上孤峰。心兼世远来千里，目与天游去万重。笑抚长松劝招隐，未应回首忆秦封。
拟补兰亭诗缺
作者：成鹫
朝代：明

韨除属上巳，嘉会时未央。列坐遵枉渚，俯流唼飞觞。微酣发清啸，天籁无短长。真宰契溟涬，陈迹归荒唐。应龙行天衢，游鱼乐濠梁。钜细各有适，高深非所量。达人垂大观，万殊归一觞。一觞复能几，激水流汤汤。
拟补兰亭诗缺·其一
作者：成鹫
朝代：明

韨除属上巳，嘉会时未央。列坐遵枉渚，俯流唼飞觞。微酣发清啸，天籁无短长。真宰契溟涬，陈迹归荒唐。
拟补兰亭诗缺·其二
作者：成鹫
朝代：明

应龙行天衢，游鱼乐濠梁。钜细各有适，高深非所量。达人垂大观，万殊归一觞。一觞复能几，激水流汤汤。
拟补春夜宴桃李园诗
作者：成鹫
朝代：明

园林烟景快相亲，兄弟招欢自主宾。银烛金樽长夜饮，夭桃秾李一家春。盛年共惜同为客，明月从来不待人。回首二毛搔渐短，不应辜负接䍦巾。群季追欢兴不孤，芳园娇鸟唤提壶。名花自种还同赏，家酝新篘不待沽。素魄影边添蜡烛，绿茵深处布氍毹。可能后会频相觅，长愿高阳作酒徒。
拟补春夜宴桃李园诗·其一
作者：成鹫
朝代：明

园林烟景快相亲，兄弟招欢自主宾。银烛金樽长夜饮，夭桃秾李一家春。盛年共惜同为客，明月从来不待人。回首二毛搔渐短，不应辜负接䍦巾。
拟补春夜宴桃李园诗·其二
作者：成鹫
朝代：明

群季追欢兴不孤，芳园娇鸟唤提壶。名花自种还同赏，家酝新篘不待沽。素魄影边添蜡烛，绿茵深处布氍毹。可能后会频相觅，长愿高阳作酒徒。
拾翠词
作者：成鹫
朝代：明

逐队寻芳路转赊，路旁嫩绿正抽芽。何因不入花林去，是处无花草当花。
挂搭支提精舍诸子见过分赋
作者：成鹫
朝代：明

牢锁重关秋复秋，无端移住此峰头。一双白鸟啼红树，两角肥牛饮碧流。叶上新诗风肆好，花间残局雨初收。乘潮莫更乘潮去，芋饭藜羹似可留。
指月楼
作者：成鹫
朝代：明

长与青山作比邻，溪光云影自相亲。楼头片月分明在，谁是当年指月人。
挽刘东溪明府
作者：成鹫
朝代：明

六月飞霜天不知，贞魂浩气忽骑箕。哀歌自挽陶彭泽，直道难容柳士师。入社久虚三笑约，怀人空赋四愁诗。东林寂寞吟庐闭，无复分题接席时。
挽劳封君
作者：成鹫
朝代：明

我爱君家江上洲，十年两度维扁舟。蹉跎记得旧时事，梦中筑室临清流。醒来怅望复长笑，笑问虚空曾点头。山僧意中知有翁，翁也知有山僧否。生平妄想类如此，法界惟心聊复尔。欲识祗园老主人，咫尺白云千万里。主人满盛能持盈，主人富贵能知止。主人有子皆儒官，主人拜命垂青紫。室中綦缟齐孟光，绕膝孙曾列雁行。晚年行乐在山水，乘兴扶筇入醉乡。醉乡高枕日西夕，蓬莱仙侣遥相将。一朝羽化御风去，红尘回首空茫茫。嗟哉，人生百岁如朝露，少壮几何忽迟暮。陈仓有粟须饭僧，布地还应作檀度。前人遗泽先遗安，后人种德如种树。思翁愿了未了缘，笑指河洲在烟雾。
挽化城院觉阇黎
作者：成鹫
朝代：明

故山斜日迫桑榆，双树凋零鹤影孤。物外老成同梦蝶，眼前人境半驱乌。化城已入三禅定，大厦谁将一木扶。夙愿未酬心未了，重来应记旧天湖。
挽张处士
作者：成鹫
朝代：明
体裁：七言律诗

一束生刍一纸书，殷勤寄语老龙舒。乐邦好好还家去，尘世休休借宅居。甪里只今虚棐几，虎溪无复过篮舆。相逢尽有同归钓，谁似先生得自如。
挽张处士
作者：成鹫
朝代：明

一束生刍一纸书，殷勤寄语老龙舒。乐邦好好还家去，尘世休休借宅居。角里只今虚棐几，虎溪无复过篮舆。相逢尽有同归钓，谁似先生得自如。
挽李？霁先辈
作者：成鹫
朝代：明

识得斯人玄又玄，真儒驻世是真仙。文章不落空王后，性命全归象帝先。穗帐衣冠如昨日，鼎湖弓剑忆当年。青山一觉希夷梦，更拟骑箕觐九天。一入金门便隐沦，曲江回首见垂纶。沧桑阅尽人间世，岁月销磨物外春。丹诀有灵龙蜕骨，碧天无际鹤翻身。浮生日促仍多病，拟拾遗薪逐后尘。曾借名园受一经，频来犹记旧池亭。为僧不敢通年谱，隔世还思见典型。风树几回悲坠叶，摄提初转散晨星。老成凋谢今如此，一曲长歌问渺冥。
挽李�霁先辈·其一
作者：成鹫
朝代：明
体裁：七言律诗

识得斯人玄又玄，真儒驻世是真仙。文章不落空王后，性命全归象帝先。穗帐衣冠如昨日，鼎湖弓剑忆当年。青山一觉希夷梦，更拟骑箕觐九天。
挽李�霁先辈·其三
作者：成鹫
朝代：明
体裁：七言律诗

曾借名园受一经，频来犹记旧池亭。为僧不敢通年谱，隔世还思见典型。风树几回悲坠叶，摄提初转散晨星。老成凋谢今如此，一曲长歌问渺冥。
挽李�霁先辈·其二
作者：成鹫
朝代：明
体裁：七言律诗

一入金门便隐沦，曲江回首见垂纶。沧桑阅尽人间世，岁月销磨物外春。丹诀有灵龙蜕骨，碧天无际鹤翻身。浮生日促仍多病，拟拾遗薪逐后尘。
挽梁祖寿
作者：成鹫
朝代：明

韦曲江边老钓翁，自怡堂上主人公。当初不合曾相识，直至山穷水又穷。与君结发欲超尘，底事蹉跎各有因。君若果行予早决，清风明月两閒人。身前身后为谁忙，手辟田园日就荒。似我为僧君不可，似君正好哭千场。十载参方久不归，碧山风景想依稀。昨宵有梦分明甚，一路缁衣送白衣。海外归来已四年，相过有约苦无缘。如今未卜重来否，云散长空月在天。
挽梁祖寿·其一
作者：成鹫
朝代：明

韦曲江边老钓翁，自怡堂上主人公。当初不合曾相识，直至山穷水又穷。
挽梁祖寿·其三
作者：成鹫
朝代：明

身前身后为谁忙，手辟田园日就荒。似我为僧君不可，似君正好哭千场。
挽梁祖寿·其二
作者：成鹫
朝代：明

与君结发欲超尘，底事蹉跎各有因。君若果行予早决，清风明月两閒人。
挽梁祖寿·其五
作者：成鹫
朝代：明

海外归来已四年，相过有约苦无缘。如今未卜重来否，云散长空月在天。
挽梁祖寿·其四
作者：成鹫
朝代：明

十载参方久不归，碧山风景想依稀。昨宵有梦分明甚，一路缁衣送白衣。
挽梁药亭太史
作者：成鹫
朝代：明

罢馆还家鬓有丝，文星昨夜忽骑箕。门前客散空啼鸟，池上僧归独咏诗。未免分香怜少妇，定将遗草属诸儿。岭南作者凋零尽，惆怅何人为起衰。
挽毛明府
作者：成鹫
朝代：明

岁星本是金门客，化作阳春布膏泽。丹徒盘错试牛刀，导窾批虚罄心力。羞将聚敛博循良，宁拙催科受迁谪。一曲长歌归去来，大小山堂花正开。芝兰并挹天雨露，丛桂同根月殿栽。齐年卫武犹好学，读书万卷反说约。名言高咏破群蒙，象帝空王添注脚。当涂束帛来戋戋，桃李无言玄又玄。相逢笑我木偶佛，我笑先生烟火仙。烟火神仙难久住，乘风羽化登瀛去。空留木偶在人间，带水沾泥日西暮。
挽泽萌和尚七哀歌
作者：成鹫
朝代：明

我所思兮在华亭，孤舟来往江波清。龙蛇混杂双眼明，车螯缩爪虾努睛。晚来钓得赤梢鲤，三界横身棹臂行。呜呼，一歌兮歌一唱，满船明月空惆怅。我所思兮在丹霞，开炉烹佛称作家。三岩高处天雨花，狸奴白牯眼着沙。长者峰前见宾主，石头路滑空波吒。呜呼，再歌兮歌再歇，海螺吹落千山月。我所思兮在栖贤，师王踞座五老前。百鸟衔花觐法筵，千峰流水归玉渊。一声长笑别三峡，丘壑无光山寂然。呜呼，三歌兮歌三叠，须臾便隔僧祗劫。我所思兮在海云，祖翁田地荒耕耘。象王归耕耕日曛，一期建立殊功勋。大除灯火日面佛，劝请住世徒殷勤。呜呼，四歌兮歌四愁，鸟啼双树声啾啾。我所思兮在怡山，欲去未到身先还。鼓山斫额非等閒，祖庭虚席遥瞻攀。半途息肩日西夕，清风早入仙霞关。呜呼，五歌兮歌五噫，只屦单提谁得知。大人大人生马驹，四蹄蹴踏无贤愚。不动鞭影先驰驱，羞与驽骀追步趋。房星掩曜天驷殒，渥洼接踵鸣天衢。呜呼，六歌兮歌六匝，疋练横空风飒飒。小人小人号顽牛，他家水草曾淹留。朝辞主人归故丘，晚来相见西溪头。横吹铁笛人何处，顾影惊心水自流。呜呼，七歌兮歌七哀，何时携手归乎来。
挽硕堂老人十章历序平生相遇之缘
作者：成鹫
朝代：明

四十年前早识翁，铁门帘下挹清风。章缝把结投衙去，昨日高谈是梦中。三十年来觐本师，见翁方恨识翁迟。杂华林下曾相许，负荷深惭石洞儿。罗浮归日执心丧，提奖全辜老法王。落节删枝成败种，不承当也却承当。海内归来礼国恩，祖庭收拾领儿孙。龙山山色今犹昨，祗树秋高不忍论。手辟名园作报资，法堂明月接清池。一回相见一回老，入室升堂知是谁。高峻门庭不易登，每逢寒食谒尊僧。狂歌薤露逢蒿里，即事分题记得曾。不住深山住破庵，风波咫尺阴鹅潭。迷津欲渡无舟楫，几度缄书问指南。住来频见荔枝红，密约分明问祖翁。真净不来乡果熟，陈琳无檄愈头风。江城禁火复登堂，相顾怆然为滥觞。慧命如丝谁断续，老成凋谢倍增伤。青莲普化已生天，又见篅庵下法筵。大寂光中逢石洞，为言顽石罢参禅。
挽硕堂老人十章历序平生相遇之缘·其一
作者：成鹫
朝代：明

四十年前早识翁，铁门帘下挹清风。章缝把结投衙去，昨日高谈是梦中。
挽硕堂老人十章历序平生相遇之缘·其七
作者：成鹫
朝代：明

不住深山住破庵，风波咫尺阴鹅潭。迷津欲渡无舟楫，几度缄书问指南。
挽硕堂老人十章历序平生相遇之缘·其三
作者：成鹫
朝代：明

罗浮归日执心丧，提奖全辜老法王。落节删枝成败种，不承当也却承当。
挽硕堂老人十章历序平生相遇之缘·其九
作者：成鹫
朝代：明

江城禁火复登堂，相顾怆然为滥觞。慧命如丝谁断续，老成凋谢倍增伤。
挽硕堂老人十章历序平生相遇之缘·其二
作者：成鹫
朝代：明

三十年来觐本师，见翁方恨识翁迟。杂华林下曾相许，负荷深惭石洞儿。
挽硕堂老人十章历序平生相遇之缘·其五
作者：成鹫
朝代：明

手辟名园作报资，法堂明月接清池。一回相见一回老，入室升堂知是谁。
挽硕堂老人十章历序平生相遇之缘·其八
作者：成鹫
朝代：明

住来频见荔枝红，密约分明问祖翁。真净不来乡果熟，陈琳无檄愈头风。
挽硕堂老人十章历序平生相遇之缘·其六
作者：成鹫
朝代：明

高峻门庭不易登，每逢寒食谒尊僧。狂歌薤露逢蒿里，即事分题记得曾。
挽硕堂老人十章历序平生相遇之缘·其十
作者：成鹫
朝代：明

青莲普化已生天，又见篅庵下法筵。大寂光中逢石洞，为言顽石罢参禅。
挽硕堂老人十章历序平生相遇之缘·其四
作者：成鹫
朝代：明

海内归来礼国恩，祖庭收拾领儿孙。龙山山色今犹昨，祗树秋高不忍论。
挽胡甘滩
作者：成鹫
朝代：明

石羊山下识初平，仙去惟怜鹤驭轻。楚些拟招魂不返，滩声流恨水无情。仪廷待凤迟三稔，杖国支鸠失五更。莫负高秋星月夜，归来重与话三生。
挽萧明经邻翼
作者：成鹫
朝代：明

净名示疾已多时，消息传闻信复疑。岂有适来还适去，不堪成喜又成悲。二毛始悔参禅晚，五岳偏嫌遣嫁迟。岐路分携多未惜，惜哉岐路更多岐。昨日人窥董傅园，今朝客散翟公门。羞将雉性求田宅，止有萤灯付子孙。郢匠岂堪还斲鼻，楚些无复更招魂。劳生欲别非难别，忍泪相辞勿复言。空中野马路旁尘，去住无端自主宾。扪馆便为乘驿客，过桥还是隔溪人。多生未了三生愿，万事惟馀一事真。君已盖棺予亦老，相期牢记续前因。
挽萧明经邻翼·其一
作者：成鹫
朝代：明

净名示疾已多时，消息传闻信复疑。岂有适来还适去，不堪成喜又成悲。二毛始悔参禅晚，五岳偏嫌遣嫁迟。岐路分携多未惜，惜哉岐路更多岐。
挽萧明经邻翼·其三
作者：成鹫
朝代：明

空中野马路旁尘，去住无端自主宾。扪馆便为乘驿客，过桥还是隔溪人。多生未了三生愿，万事惟馀一事真。君已盖棺予亦老，相期牢记续前因。
挽萧明经邻翼·其二
作者：成鹫
朝代：明

昨日人窥董傅园，今朝客散翟公门。羞将雉性求田宅，止有萤灯付子孙。郢匠岂堪还斲鼻，楚些无复更招魂。劳生欲别非难别，忍泪相辞勿复言。
挽邓母吴太君
作者：成鹫
朝代：明

昔有高人吴仲书，笔花幻出真芙蕖。兴来赠我一大轴，画工如山逊不如。我时握手发大笑，多君厚意非区区。山僧本是种莲者，识得莲花真与假。真花非色亦非空，不用丹青更图画。西方圣人老画师，万法惟心心不知。虚空作纸须弥笔，香水之海为墨池。写作莲花花九品，五色五光空五蕴。有人直下便承当，垂手提携亲接引。先生领话无几何，翻身跳出莲花涡。一花一叶独留赠，连枝同气仙陀婆。仙婆去后谁堪似，阿姥逢僧发欢喜。古佛巍巍金色身，留与宝光受瞻礼。大兴佛事非偶然，檀那不取功德天。金银台上七宝地，一超直到燃灯前。燃灯含笑受记莂，清净流璃贮明月。刹那现作居士身，珍重重来为君说。君家有凤栖梧桐，九苞养就翔高风。阶前手植三珠树，众雏鸣和何嗈嗈。归时踏著来时路，佛光佛寿长如故。白莲池上笑相逢，万德庄严金色聚。殷勤寄语女丈夫，曾见而兄领话无。文殊不出女子定，待我罔明来更苏。
挽邓魏公
作者：成鹫
朝代：明

摇落徒增楚客悲，西风吹折邓林枝。如何上国观光日，正是先生易箦时。入社久虚三岁约，探怀留得九秋诗。池花开后篱花发，惆怅溪头更待谁。
挽郑听轩
作者：成鹫
朝代：明

高歌未阕泪先零，寄语听轩还自听。老去二毛随我白，别来双眼为谁青。风边烛影看生灭，酒后杯盘任醉醒。前路茫茫同是客，不妨七日识居亭。漫将呼吸辩存亡，一笑清风万古长。野史近添高士传，里儿争识郑公乡。心空止有愁肠在，身死犹闻侠骨香。夙习破除除不尽，待君林下更商量。浊河东去日西流，若个轻身占上游。百里德星沉巨壑，一天明月载虚舟。灯前叹逝空芸阁，泉下追欢有萼楼。今日始知身是贵，醉乡不用觅封侯。独宿孤峰起梦思，东林回首笑攒眉。蹉跎前夏安居日，惆怅先生易箦时。有骨犹堪逢伯乐，无弦宁禁忆钟期。茂陵遗草休轻弃，付与床头七岁儿。
挽郑听轩·其一
作者：成鹫
朝代：明

高歌未阕泪先零，寄语听轩还自听。老去二毛随我白，别来双眼为谁青。风边烛影看生灭，酒后杯盘任醉醒。前路茫茫同是客，不妨七日识居亭。
挽郑听轩·其三
作者：成鹫
朝代：明

浊河东去日西流，若个轻身占上游。百里德星沉巨壑，一天明月载虚舟。灯前叹逝空芸阁，泉下追欢有萼楼。今日始知身是贵，醉乡不用觅封侯。
挽郑听轩·其二
作者：成鹫
朝代：明

漫将呼吸辩存亡，一笑清风万古长。野史近添高士传，里儿争识郑公乡。心空止有愁肠在，身死犹闻侠骨香。夙习破除除不尽，待君林下更商量。
挽郑听轩·其四
作者：成鹫
朝代：明

独宿孤峰起梦思，东林回首笑攒眉。蹉跎前夏安居日，惆怅先生易箦时。有骨犹堪逢伯乐，无弦宁禁忆钟期。茂陵遗草休轻弃，付与床头七岁儿。
挽陈德山
作者：成鹫
朝代：明

世外相知已十年，于今见面两无缘。峰回岳势潮归海，水满盘中月在天。造物茫茫用意深，一回写恨一沉吟。山僧本欲全拈出，恐退檀那正信心。昨日堂前客似梭，今朝门巷好张罗。当时不少知恩者，借问谁人报称多。一饭斋僧具百珍，千金布地不辞贫。庭前老树曾生耳，多少虚消信施人。万里珠崖水牯牛，故山归去几经秋。主人青眼空悬望，鼻孔撩天不转头。向平婚嫁尚绸缪，五岳先为梦里游。八识田中难了事，知心惟许老汤休。世路风波同苦海，人情轻薄似秋云。重来未敢还相许，直待龙华更识君。池上千华开九品，阶前群玉秀三枝。悬知鹤梦归来日，正是华堂昼锦时。大隐由来在市城，生前不愿见干旌。留将遗像虚堂挂，却遣裨官识姓名。自抱无弦未易弹，钟期去后赏音难。高山一曲谁知者，多少旁人侧目看。
挽陈德山·其一
作者：成鹫
朝代：明

世外相知已十年，于今见面两无缘。峰回岳势潮归海，水满盘中月在天。
挽陈德山·其七
作者：成鹫
朝代：明

世路风波同苦海，人情轻薄似秋云。重来未敢还相许，直待龙华更识君。
挽陈德山·其三
作者：成鹫
朝代：明

昨日堂前客似梭，今朝门巷好张罗。当时不少知恩者，借问谁人报称多。
挽陈德山·其九
作者：成鹫
朝代：明

大隐由来在市城，生前不愿见干旌。留将遗像虚堂挂，却遣裨官识姓名。
挽陈德山·其二
作者：成鹫
朝代：明

造物茫茫用意深，一回写恨一沉吟。山僧本欲全拈出，恐退檀那正信心。
挽陈德山·其五
作者：成鹫
朝代：明

万里珠崖水牯牛，故山归去几经秋。主人青眼空悬望，鼻孔撩天不转头。
挽陈德山·其八
作者：成鹫
朝代：明

池上千华开九品，阶前群玉秀三枝。悬知鹤梦归来日，正是华堂昼锦时。
挽陈德山·其六
作者：成鹫
朝代：明

向平婚嫁尚绸缪，五岳先为梦里游。八识田中难了事，知心惟许老汤休。
挽陈德山·其十
作者：成鹫
朝代：明

自抱无弦未易弹，钟期去后赏音难。高山一曲谁知者，多少旁人侧目看。
挽陈德山·其四
作者：成鹫
朝代：明

一饭斋僧具百珍，千金布地不辞贫。庭前老树曾生耳，多少虚消信施人。
挽陈章甫居士
作者：成鹫
朝代：明

借得嚣尘作道场，偶从难弟识元方。是非于我休相管，去住如君且不妨。水上葫芦浮逼逼，天中云月露堂堂。种松道者今何去，好好重来觌面商。
挽陈逸峰
作者：成鹫
朝代：明

读尽天下书，胸中无一字。学究解谈禅，心空先及第。前有陈尊宿，后有陈居士。两采合一赛，非同亦非异。在家如出家，在世如出世。童心壮志等前尘，慧业文人任游戏。儒冠挽取桦皮冠，制义还他第一义。脚跟踏破不二门，闻薰直入三摩地。自从亲见作家来，诸方拭目推宗雷。灵山一会俨然在，睹史陀天首重回。大笑出门留不住，分明记得来时路。青云双塔锁千松，种松道者今何去。珍重毗耶久默人，留得帆园末后句。三生石上好重来，相逢更有商量处。
挽香山毛果泉
作者：成鹫
朝代：明

我忆东林池上水，浸地涵天清彻底。我忆东林池上人，珠圆玉润时相亲。果泉居士居其一，秋水为神玉为骨。有时过我讲老庄，从容入室先升堂。有时过我习禅定，磨破瓶砖成古镜。有时过我出新诗，琳琅照壁光离离。有时过我作佛事，四相三轮通二谛。我来久住识人多，檀门熟道频波波。三生石上见宾主，口虽不言心默许。一朝别去两三年，水在池中月在天。东林寂寞池水竭，天低月落琼枝折。琼枝折兮林木空，桑榆影薄来悲风。野人近住鹅潭上，潭上云山互相向。一片閒云万里心，高山流水谁知音。子期欲铸黄金贵，独抱无弦望天裔。一弹别鹤与孤鸾，回首东林如隔世。果泉居士知未知，黄梅路上遥相期。种松道者今何去，乘愿重来尚未迟。
挽黄广思
作者：成鹫
朝代：明

结交可一不可二，前有难兄后难弟。而兄于我知最深，彼此忘年仗声气。相逢恰在闹场中，目送蜚鸿薄权贵。老人自号黄石公，孺子可教将无同。稠中肝胆笑相许，高谈四座生酸风。一朝聚散如反手，旧游零落悲秋蓬。郢人已死不足道，匠石运斤身已老。粉碎虚空不自知，前路生涯半枯槁。后来见弟如见兄，不堪回首伤怀抱。羡君好善不好钱，羡君买书不买田。三世遗编重检校，两朝文献推丹铅。枣梨价重长安纸，缣缃擎出归经筵。膝下佳儿今叔度，执简趋庭穷典故。相将邺架绍箕裘，惆怅桑榆歌薤露。手泽长留万古心，酸风摧折三珠树。玉楼命驾弟从兄，华萼追欢向九京。穗帐银灯吊孤影，山阳铁笛呜呜鸣。茂陵他日求遗草，缑岭何年返晋笙。我在东林林下住，白社先推贤地主。溪边无复过蓝舆，池上花开怅延伫。因君念我意中人，碧血丹心半尘土。黄粱已熟人未醒，唤起二难相对语。
挽黄广思
作者：成鹫
朝代：明
体裁：古风

结交可一不可二，前有难兄后难弟。而兄于我知最深，彼此忘年仗声气。相逢恰在闹场中，目送蜚鸿薄权贵。老人自号黄石公，孺子可教将无同。稠中肝胆笑相许，高谈四座生酸风。一朝聚散如反手，旧游零落悲秋蓬。郢人已死不足道，匠石运斤身已老。粉碎虚空不自知，前路生涯半枯槁。后来见弟如见兄，不堪回首伤怀抱。羡君好善不好钱，羡君买书不买田。三世遗编重检校，两朝文献推丹铅。枣梨价重长安纸，缣缃擎出归经筵。膝下佳儿今叔度，执简趋庭穷典故。相将邺架绍箕裘，惆怅桑榆歌薤露。手泽长留万古心，酸风摧折三珠树。玉楼命驾弟从兄，华萼追欢向九京。繐帐银灯吊孤影，山阳铁笛呜呜鸣。茂陵他日求遗草，缑岭何年返晋笙。我在东林林下住，白社先推贤地主。溪边无复过蓝舆，池上花开怅延伫。因君念我意中人，碧血丹心半尘土。黄粱已熟人未醒，唤起二难相对语。
挽黄摄之
作者：成鹫
朝代：明

柳坡渡口熟黄梅，正好尝酸去不回。月落恰当花落候，钟声还被鼓声催。身随白业归乡井，头戴黄冠上夜台。净埽庭前晒经石，迟君于此曝龙腮。
挽黄汪千
作者：成鹫
朝代：明

曾从湖海识元龙，别后交情见澹浓。茗椀旗枪犹转战，酒泉茅土已移封。风流有恨遗羌笛，故旧频惊歇里舂。有约看花人不见，重来多恐失欢悰。
挽黄汪千
作者：成鹫
朝代：明
体裁：七言律诗

曾从湖海识元龙，别后交情见澹浓。茗碗旗枪犹转战，酒泉茅土已移封。风流有恨遗羌笛，故旧频惊歇里舂。有约看花人不见，重来多恐失欢悰。
挽黔阳吴芥舟明府
作者：成鹫
朝代：明

黔阳消息近何如，曾否闻歌忆接舆。一曲阳春难和郢，定携诗卷问三闾。一芥轻舟去似梭，洞庭咫尺足风波。祗应系缆坳堂上，大地平沉柰若何。岭树多风陟屺频，梦魂长绕倚闾人。臣心自恨丹霄远，失意愁惊白发亲。薏珠不免局中疑，棠树长留去后思。公论在人君信否，请看三楚有丰碑。已闻天语下恩纶，何事时清有逐臣。真处不妨看到幻，幻中原不碍吾真。六月飞霜黯不开，遥闻仙姥下瑶台。慈乌独向庭隅泣，斜日惊心野鸟来。莱芜尘甑已萧然，贫病幽忧动隔年。薪俸罄将酬药价，琴书留作办斋钱。我欲问天天不知，缄书重叠劝归期。报恩不愧奇男子，直道何妨柳士师。临别区区记得曾，雨窗细语夜挑灯。风雷信是无情物，吹向南天一柱崩。五斗难为傲吏腰，一官归去夜迢迢。九原也有承欢地，定省而今不寂寥。怀沙终古忆前贤，问鵩还伤贾傅年。此地从来多落魄，相逢同病一相怜。广柳归来何处村，家家蒲艾为招魂。汾江不少斑斑竹，尽是皇英血泪痕。佳儿去日口仍黄，苴杖扶来七尺强。优孟衣冠如可学，寝丘遗泽未应荒。花开正值落花辰，底事无成却有因。因咽未应长废食，重来须记劝餐人。
挽黔阳吴芥舟明府·其一
作者：成鹫
朝代：明

黔阳消息近何如，曾否闻歌忆接舆。一曲阳春难和郢，定携诗卷问三闾。
挽黔阳吴芥舟明府·其七
作者：成鹫
朝代：明

莱芜尘甑已萧然，贫病幽忧动隔年。薪俸罄将酬药价，琴书留作办斋钱。
挽黔阳吴芥舟明府·其三
作者：成鹫
朝代：明

岭树多风陟屺频，梦魂长绕倚闾人。臣心自恨丹霄远，失意愁惊白发亲。
挽黔阳吴芥舟明府·其九
作者：成鹫
朝代：明

临别区区记得曾，雨窗细语夜挑灯。风雷信是无情物，吹向南天一柱崩。
挽黔阳吴芥舟明府·其二
作者：成鹫
朝代：明

一芥轻舟去似梭，洞庭咫尺足风波。祗应系缆坳堂上，大地平沉柰若何。
挽黔阳吴芥舟明府·其五
作者：成鹫
朝代：明

已闻天语下恩纶，何事时清有逐臣。真处不妨看到幻，幻中原不碍吾真。
挽黔阳吴芥舟明府·其八
作者：成鹫
朝代：明

我欲问天天不知，缄书重叠劝归期。报恩不愧奇男子，直道何妨柳士师。
挽黔阳吴芥舟明府·其六
作者：成鹫
朝代：明

六月飞霜黯不开，遥闻仙姥下瑶台。慈乌独向庭隅泣，斜日惊心野鸟来。
挽黔阳吴芥舟明府·其十
作者：成鹫
朝代：明

五斗难为傲吏腰，一官归去夜迢迢。九原也有承欢地，定省而今不寂寥。
挽黔阳吴芥舟明府·其十一
作者：成鹫
朝代：明

怀沙终古忆前贤，问鵩还伤贾傅年。此地从来多落魄，相逢同病一相怜。
挽黔阳吴芥舟明府·其十三
作者：成鹫
朝代：明

佳儿去日口仍黄，苴杖扶来七尺强。优孟衣冠如可学，寝丘遗泽未应荒。
挽黔阳吴芥舟明府·其十二
作者：成鹫
朝代：明

广柳归来何处村，家家蒲艾为招魂。汾江不少斑斑竹，尽是皇英血泪痕。
挽黔阳吴芥舟明府·其十四
作者：成鹫
朝代：明

花开正值落花辰，底事无成却有因。因咽未应长废食，重来须记劝餐人。
挽黔阳吴芥舟明府·其四
作者：成鹫
朝代：明

薏珠不免局中疑，棠树长留去后思。公论在人君信否，请看三楚有丰碑。
放雁
作者：成鹫
朝代：明

年年踪迹类飘蓬，同病相怜乃与公。南海到来无鹤米，北溟归去有鹏风。新翎未长飞犹倦，旧侣重寻兴岂穷。几度举头天外望，不知谁早出樊笼。
放鹤乞缘
作者：成鹫
朝代：明

君不见西天百岁水老鹤，飞向人间随饮啄。瀰天布网地张罗，造物小儿援弓缴。一朝失足入樊笼，铩羽低垂任飘泊。平生一片水云心，紫陌红尘非所乐。西山倒景入桑榆，日暮归心在寥廓。前途信有好山川，谁为开笼解缠缚。大声寄语有心人，莫惜金钱早倾橐。九皋放去一身轻，绿水青山无住着。华表归来未有期，感恩愿比衔花雀。
故友梁腾虎困死朱崖，就地藁葬。九月登高望远，凄然有存亡之感
作者：成鹫
朝代：明

白日孤光尽，英雄志气衰。瀰天皆宿草，何处葬要离。蜗国人休战，橘中谁斗棋。漫将成败理，持语髑髅知。
新晴八咏 其一 花气
作者：成鹫
朝代：明

乱蕊雨中尽，馀香晴后来。春光正骀宕，芳意为徘徊。襆被当轩曝，薰笼傍架开。东君爱岑寂，风味到茶杯。
新晴八咏 其七 散步
作者：成鹫
朝代：明

林香迎霁日，一路落橙花。孤杖扶吾往，千山是我家。青苔沿旧路，白鸟印晴沙。物理堪乘兴，春光未有涯。
新晴八咏 其三 蛙鼓
作者：成鹫
朝代：明

日出群动见，雨馀春草幽。怒蛙发深蛰，鼓吹出芳洲。真籁无喧寂，微声自唱酬。何人洗双耳，默坐钓鱼舟。
新晴八咏 其二 柳烟
作者：成鹫
朝代：明

绿杨初见日，云树两参差。落絮飞仍湿，轻烟淡亦垂。拂墙千嶂曙，隔水数家炊。可笑柴桑老，朝眠起独迟。
新晴八咏 其五 访僧
作者：成鹫
朝代：明

久雨晴偏好，寻僧兴不穷。衲衣为社主，驴背识诗翁。话倒三竿日，谈生四座风。偶然发清啸，飞出石桥东。
新晴八咏 其八 葺篱
作者：成鹫
朝代：明

一径入花村，天晴花正繁。近嫌车马迹，编竹护苔痕。隙地搴萝补，深根任雨翻。叮咛语鸡犬，从此掩重门。
新晴八咏 其六 曝衣
作者：成鹫
朝代：明

吾家无长物，弊布与生蕉。抖擞及时晒，清明能几朝。纫针当昼影，开匣近松寮。肯羡朱门客，花间曝锦貂。
新晴八咏 其四 鸟声
作者：成鹫
朝代：明

雨后百花低，花边鸟韵齐。物情方自喜，相唤出晴堤。老鹤独无语，流莺飞更啼。我心正求友，閒步过峰西。
新晴八咏·花气
作者：成鹫
朝代：明

乱蕊雨中尽，馀香晴后来。春光正骀宕，芳意为徘徊。襆被当轩曝，薰笼傍架开。东君爱岑寂，风味到茶杯。绿杨初见日，云树两参差。落絮飞仍湿，轻烟淡亦垂。拂墙千嶂曙，隔水数家炊。可笑柴桑老，朝眠起独迟。日出群动见，雨馀春草幽。怒蛙发深蛰，鼓吹出芳洲。真籁无喧寂，微声自唱酬。何人洗双耳，默坐钓鱼舟。雨后百花低，花边鸟韵齐。物情方自喜，相唤出晴堤。老鹤独无语，流莺飞更啼。我心正求友，閒步过峰西。久雨晴偏好，寻僧兴不穷。衲衣为社主，驴背识诗翁。话倒三竿日，谈生四座风。偶然发清啸，飞出石桥东。吾家无长物，弊布与生蕉。抖擞及时晒，清明能几朝。纫针当昼影，开匣近松寮。肯羡朱门客，花间曝锦貂。林香迎霁日，一路落橙花。孤杖扶吾往，千山是我家。青苔沿旧路，白鸟印晴沙。物理堪乘兴，春光未有涯。一径入花村，天晴花正繁。近嫌车马迹，编竹护苔痕。隙地搴萝补，深根任雨翻。叮咛语鸡犬，从此掩重门。
新晴晚望崧台
作者：成鹫
朝代：明

崧台旧路昔曾经，回首山川入渺溟。雨过停舟动高兴，白云飞去数峰青。
新筑落成口占遣兴
作者：成鹫
朝代：明

林间高枕已多年，意外茅茨换瓦椽。依旧云山还觌面，从前烟雨不归天。看来形影原非我，认取虚空未是禅。细语谨防风领去，隔江吹入市城边。
新筑落成梦一老僧修眉皓项趺坐门楣上云入定五千年矣梦中讶其不经赠之以诗实奇梦也醒而记之时癸未中秋后五夜
作者：成鹫
朝代：明

僧老门高谁占先，相闻趺坐五千年。弥勒下生犹不起，蒲团铁铸也应穿。
旃檀林怀旧
作者：成鹫
朝代：明

林下伊人旧盍簪，名山有约事清谈。旃檀长者今何在，月满长空水满潭。
旋风
作者：成鹫
朝代：明
体裁：七言律诗

南箕噫气下南州，幻出焚轮撼不周。有客步虚逢禦寇，何人闻籁过商丘。九天路直鹏嗤鴳，四野尘生马逐牛。我作断蓬君更驾，不知谁指复谁鰌。
旋风
作者：成鹫
朝代：明

南箕噫气下南州，幻出焚轮撼不周。有客步虚逢禦寇，何人闻籁过商丘。九天路直鹏嗤鴳，四野尘生马逐牛。我作断蓬君更驾，不知谁指复谁鳅。
早春望燕
作者：成鹫
朝代：明

东风初拂柳花飞，旧垒新梁几夕晖。白玉横钗留影住，乌衣深巷见人稀。掌中妙舞何时入，塞外风尘及早归。社日尚遥频怅望，别来红缕是邪非。
早起
作者：成鹫
朝代：明

寂寂空林睡起时，竹窗灯火影离离。非关露冷披衣早，多是山高见日迟。种药岂为衰病计，采芝曾与老僧期。朝来策杖入云去，猿鹤相逢知我谁。
早起书怀
作者：成鹫
朝代：明

晴光初散鸟声匀，病客眠多坐及晨。风引村烟生曲突，水涵窗日上承尘。发当短后从依佛，身到穷时重许人。十里家山千里目，出门无地不迷津。
旱
作者：成鹫
朝代：明

途穷生计拙，临老事躬耕。不谓三春雨，翻为百日晴。火云乾木叶，斥卤入茶铛。吾道今如此，凭谁寄一声。耕凿全无赖，萧条又日曛。秧针黄荏苒，草脚绿缤纷。近水难成润，远山时有云。不堪禅定处，野哭静中闻。自笑东樵拙，长饥不废禅。墦閒无冻馁，烟火有神仙。舍此不肯住，咄哉空复然。良田多旱岁，敢望又逢年。
旱·其一
作者：成鹫
朝代：明

途穷生计拙，临老事躬耕。不谓三春雨，翻为百日晴。火云乾木叶，斥卤入茶铛。吾道今如此，凭谁寄一声。
旱·其三
作者：成鹫
朝代：明

自笑东樵拙，长饥不废禅。墦閒无冻馁，烟火有神仙。舍此不肯住，咄哉空复然。良田多旱岁，敢望又逢年。
旱·其二
作者：成鹫
朝代：明

耕凿全无赖，萧条又日曛。秧针黄荏苒，草脚绿缤纷。近水难成润，远山时有云。不堪禅定处，野哭静中闻。
春夜诸子过集马山听卢雁林弹琴
作者：成鹫
朝代：明

故人抱枯木，过我南山陲。开匣理新曲，君心如旧时。指边灯影乱，弦外雨声随。静者匪徒默，幽怀谁得知。
春日偕诸子过东园别业分赋古梅
作者：成鹫
朝代：明

昨日梅花村里回，偶寻高士见庭梅。最怜老干棱棱瘦，不似群芳草草开。硕果岂供嘉客赏，孤根曾见太平来。春风吹醒閒人梦，长笛一声诗兴催。
春日双桂天公偕何孟门过访归后唱和见寄用韵赋答
作者：成鹫
朝代：明

囊中剩有钱，频买渡江船。共载孟门叟，遥冲古渡烟。溪回松影直，林静鸟声圆。即此堪留语，何须杜撰禅。古道寂还寂，真风微更微。不因来杖履，终拟掩柴扉。閒身乘化往，冷眼见花飞。识得华亭老，长歌怀钓矶。
春日双桂天公偕何孟门过访归后唱和见寄用韵赋答·其一
作者：成鹫
朝代：明

囊中剩有钱，频买渡江船。共载孟门叟，遥冲古渡烟。溪回松影直，林静鸟声圆。即此堪留语，何须杜撰禅。
春日双桂天公偕何孟门过访归后唱和见寄用韵赋答·其二
作者：成鹫
朝代：明

古道寂还寂，真风微更微。不因来杖履，终拟掩柴扉。閒身乘化往，冷眼见花飞。识得华亭老，长歌怀钓矶。
春日寄本师
作者：成鹫
朝代：明

恨不从师岁又徂，东风吹雨满长途。袖中珍重三年札，静处寻思半字无。冷榻朝眠新梦少，名场久别寸心枯。春来若问山中事，篱隙初栽五石瓠。
春日有怀胡宪公子树
作者：成鹫
朝代：明

隔江画舫重来约，深夜松灯共话人。肝胆每逢僧说尽，诗篇遥忆鸟鸣新。清风携入羊蹄岭，细草行看马首春。早晚计程知不远，开轩移榻净流尘。
春杪登镇海楼望雨
作者：成鹫
朝代：明

今日天气和，好风扇明庶。卉木待芳菲，美人恐迟暮。良时朋侣佳，晨兴理冠屦。言寻粤秀巅，振衣放高步。东北有层楼，翚飞美无度。经始自先朝，增华别新故。乘兴穷跻攀，遥情纵瞻顾。下瞰尉陀城，歌钟溢衢路。四郊方殿屎，三农渴甘澍。遥遥山上云，兀兀原头树。云树不相知，阴晴各欣惧。凭高逸兴生，抚景繁忧聚。无力挽天河，眷然独延伫。
春树
作者：成鹫
朝代：明

老树不知老，无文也有文。托根深处稳，生意静中分。红绽花朝雨，青留叶底云。荣枯今已定，何必问东君。携手入林去，新莺处处闻。好春正如此，随地得逢君。一色远复远，群芳分不分。独留庭际影，高挂往来云。
春树·其一
作者：成鹫
朝代：明

老树不知老，无文也有文。托根深处稳，生意静中分。红绽花朝雨，青留叶底云。荣枯今已定，何必问东君。
春树·其二
作者：成鹫
朝代：明

携手入林去，新莺处处闻。好春正如此，随地得逢君。一色远复远，群芳分不分。独留庭际影，高挂往来云。
昼雨书事
作者：成鹫
朝代：明

昼雨洗山骨，溪云覆涧毛。悬崖花气近，出谷鸟声高。选石临清濑，当风振敝袍。船头见黄菊，秋思更萧骚。
晓发太平
作者：成鹫
朝代：明

轻舟胜驽马，周道似盘蛇。不为披星往，何由见月华。野风吹白草，零露湿黄花。谁念悲秋客，长歌怀宋家。
晓发长江寺
作者：成鹫
朝代：明

长江古寺数声钟，催起船头白发翁。初日渐高群象外，轻烟不尽乱流中。微吟自拾沿流叶，清啸遥迎破衲风。秋色重重山又水，不知何处息征篷。
晓行
作者：成鹫
朝代：明

佳游不惮趁清晨，野鸟啼花解唤人。有约重来春又半，青山无恙待间身。
晓过英州
作者：成鹫
朝代：明

寒生襆被雪初晴，一路吟诗过古城。隔水看白空有影，殊方闻鸟不知名。品茶泉向船头汲，选石云从袖里生。胜事渐多心渐远，不妨随地一迂程。
晚发石龙
作者：成鹫
朝代：明

昨枉故人信，无端事远游。山城何日到，江水正东流。身老难为客，心閒易觉秋。最怜今夜月，孤棹别罗浮。
晚发龙津
作者：成鹫
朝代：明
体裁：七言律诗

暝烟初捲一帆轻，晚渡逢人问水程。去国便为千里别，寻山还有几年行。鹤当静夜横空过，月到澄江彻底明。心似孤舟无所系，乡关回首白云平。
晚发龙津
作者：成鹫
朝代：明

暝烟初捲一帆轻，晚渡逢人问水程。去国便为千里别，寻山还有几年行。鹤当静夜横空过，月到澄江彻底明。心似孤舟无所繫，乡关回首白云平。
晚泊临水驿
作者：成鹫
朝代：明

同舟拾枯竹，钻火作盘餐。晚食推篷坐，秋风隔浦寒。山亭临水驿，旧吏送新官。独有沧浪叟，年年倚棹看。
晚泊赤岭
作者：成鹫
朝代：明

残日还归海，馀光更上天。中流千嶂合，断岸一镫悬。旧路成生路，前船是后船。客心无可道，回首但茫然。
普化摇铎颂
作者：成鹫
朝代：明

摇铃振铎撒风颠，到处游行到处禅。明暗两头都坐断，一条直裰著谁穿。
曹主庙
作者：成鹫
朝代：明

水宿多凄风，吹碎寒江月。月落石鼓鸣，方舟催晓发。遥遥见峡山，不与中宿别。一水汇百川，两峰峙双阙。古庙俯清流，万象森罗列。维舟入庙门，再拜读古碣。知有汉曹娥，千秋仰遗烈。至孝格波神，浩气昭穷发。庙食及炎方，尸祝遍南粤。我闻神所钦，至诚斯对越。黍稷匪馨香，惟德乃明洁。嗟哉彼都人，鸡豚殊灭裂。未拜先运刀，杀牲取腥血。洒作玉阶尘，几筵肆污蔑。神心实好生，顾此非所悦。胡尔默无言，茹吐两不决。三叹独登舟，聊为知者说。
曹溪八颂肉身
作者：成鹫
朝代：明

天上花冠色正萎，那伽大定已多时。灵山何事不归去，坐久成劳知未知。
曹溪谒祖
作者：成鹫
朝代：明

却缘松竹引清风，路入曹源识祖翁。衣钵有山皆拱北，袈裟无水不流东。镜台影露云千叠，碓觜花开桂一丛。莫与溪声斗长舌，知音人在月华中。
月下闻女道士吹笙
作者：成鹫
朝代：明

飘飘蕙质出风尘，皎皎长空月一轮。何事不随嵩岳去，齐门空作滥竽人。十二金簧对月明，由庚谱作步虚声。何因不鼓湘娥瑟，空抱双成缱绻情。月姊三更下碧城，灵匏一奏八风清。此声不与缑山别，鹤吹遥应杂凤鸣。霓裳舞罢戴星冠，手握匏笙下广寒。一曲南陔声未歇，随风吹入采云端。
月下闻女道士吹笙·其一
作者：成鹫
朝代：明

飘飘蕙质出风尘，皎皎长空月一轮。何事不随嵩岳去，齐门空作滥竽人。
月下闻女道士吹笙·其三
作者：成鹫
朝代：明

月姊三更下碧城，灵匏一奏八风清。此声不与缑山别，鹤吹遥应杂凤鸣。
月下闻女道士吹笙·其二
作者：成鹫
朝代：明

十二金簧对月明，由庚谱作步虚声。何因不鼓湘娥瑟，空抱双成缱绻情。
月下闻女道士吹笙·其四
作者：成鹫
朝代：明

霓裳舞罢戴星冠，手握匏笙下广寒。一曲南陔声未歇，随风吹入采云端。
月夜李东园诸子过宿马山赋得身閒数得上方眠
作者：成鹫
朝代：明

物外身閒几个能，入山居士住山僧。孤衾独抱来何暮，短榻高悬下未曾。古月照残尘外梦，新虫吟破壁閒灯。殷勤报语侵晨客，莫把浮云换曲肱。
月窟
作者：成鹫
朝代：明

谁将玉斧凿虚空，一片圆明想像中。僧老寒岩无晦逆，蒲团长在桂花丛。
有鸟行
作者：成鹫
朝代：明

有鸟东南来，飞上祗树枝。不辞道路艰，但恐人我嗤。好音骇众听，倦翼阻高飞。故垒遥山川，千里去如遗。独立天地间，形影相追随。群鸦噪前林，俯仰心酸悲。穷途计已拙，日暮将焉之。朝来下乔木，入谷聊栖迟。众鸟争相笑，所托一何卑。长歌谢众鸟，自比山梁雌。卑栖非得已，乔木诚孤危。高巢易倾覆，远条防险巇。虞罗咫尺閒，矰缴为谁施。翻云覆作雨，变态时复为。达人贵勇退，智士恒见几。飘然云水身，去住无羁縻。乔木不可攀，幽谷吾当归。请言谷中乐，所乐非等夷。谷深无炎凉，谷静无是非。谷云共来往，谷树接差池。谷响互相答，谷风长自吹。渴饮谷中水，饥食谷中薇。愿作谷中游，永与乔木辞。无人知此意，长忆鸟窠师。
望海楼
作者：成鹫
朝代：明

高踞层楼瞰十洲，江山如画半沉浮。岛夷计日迟青雀，海客临风盟白鸥。帆到虎头皆北向，水归鳌背尽东流。鲁连去后无消息，莫惜频频上此楼。
望罗浮
作者：成鹫
朝代：明

我闻罗浮之山其高如高人，从来可望不可亲。又如神仙在烟雾，招之不来麾不去。昨日下山时，山翁送我临岐路。嘱我登罗浮，记取朱明一抔土。中有大蝴蝶，厥名小凤凰。两翅如车轮，文彩不可当。更有龙葱青琅玕，叶上有符符有光。小虫作篆比苍颉，或直或曲或短长。飞来五色鸟，习习成文章。青玄赤白分四方，黄者为主居中央。种种胜妙难具详，归来举似毋相忘。我闻山翁语，诺诺心相许。昨暮从西来，今朝复东去。分明罗浮在眼前，水急山高云不驻。山灵笑我来何迟，报语山灵毋我嗤。铁桥明月倘相待，回舟更与葛洪期。山翁有诺不可负，肯放罗浮空手归。
望罗浮怀旧隐
作者：成鹫
朝代：明

罗浮殊有情，久别若平生。知我旧宾主，隔江遥送迎。片云开石洞，高鹤下朱明。是处有人在，半空闻笑声。
朝天行赠王固山裕公入觐还粤见过
作者：成鹫
朝代：明

天气清宁疑蘸碧，天象穹窿如屋极。天家近在五云边，天威不违颜咫尺。小人望天天九重，大人格天天一德。凤皇振响仪天庭，啼鴂鸣鸠胥屏息。大鹏奋翼抟天风，鹪鹩斥鴳低颜色。人生大小各有天，天上天下宁悬隔。我翁本是天上人，身骑天马乘天驿。朝天到日天门开，朝天归来天路直。天衣出箧带天香，天书开卷承天泽。建牙吹角天鼓鸣，驻节维舟问良觌。昨日领军今固山，回首天衢旧相识。山人乃是天下人，头带高天忘帝力。日中见斗天宇宽，蔀屋窥天虚室白。王乔一别去朝天，今来重见朝天舄。朝天归去当何如，巩固山河比磐石。我作朝天行，持赠朝天客。天阙重重指顾间，延伫天南望天北。
木人居
作者：成鹫
朝代：明

寂寂虚堂春草深，百花开遍语幽禽。木人不是无情者，遗像依稀昨日心。
李广文斗山谒选北行舟过大通赋诗留别并出丹霞题咏见示用韵赠行
作者：成鹫
朝代：明

高挂蒲帆出大通，抱琴埽石就松风。携将六月薰风去，散入三春雨露中。望气君应追柱下，救时人尽识姚崇。何堪一笑溪桥别，每见莲花便忆公。曾留丽句在丹霞，词客登临羡作家。一去篮舆谁继轨，重来粉壁见笼纱。程门剩有齐腰雪，潘县添栽满眼花。雪后花前相忆否，春风何处不桑麻。
李广文斗山谒选北行舟过大通赋诗留别并出丹霞题咏见示用韵赠行·其一
作者：成鹫
朝代：明

高挂蒲帆出大通，抱琴埽石就松风。携将六月薰风去，散入三春雨露中。望气君应追柱下，救时人尽识姚崇。何堪一笑溪桥别，每见莲花便忆公。
李广文斗山谒选北行舟过大通赋诗留别并出丹霞题咏见示用韵赠行·其二
作者：成鹫
朝代：明

曾留丽句在丹霞，词客登临羡作家。一去篮舆谁继轨，重来粉壁见笼纱。程门剩有齐腰雪，潘县添栽满眼花。雪后花前相忆否，春风何处不桑麻。
李广文苍水招游长乐留别山中诸子
作者：成鹫
朝代：明

吾侪生而有志在四方，胡越秦楚同一堂。盛年负剑去乡国，纵横八荒周五岳。君不见席不暇煖突不黔，千秋万古称圣贤。我生恨不逢二子，负书担囊随骥尾。骐驎局蹐同驽骀，老死枥下真可哀。故人知我爱游走，远札招邀来谷口。谷口秋高瓜满园，思量穷老终闭门。今朝名山兴无那，东行路打罗浮过。罗浮仙人为葛洪，相逢别去何匆匆。临岐赠我双白鹤，千里高飞到长乐。到时九月秋正寒，主人苜蓿供盘餐。饱食登高纵归目，回首故山见茅屋。茅屋中间有阿谁，因风寄语遥相思。嗟哉人生岂得长麋聚，白日西驰水东去。去矣乎，去矣乎，天生我辈无贤愚，圣贤不学皆凡夫。凡夫圣贤何所学，觉即不迷迷不觉。一朝臭腐化神奇，典坟丘索成糟粕。我今垂出门，安知行路难。百里半九十，前路何漫漫。但须另刮一双目，别来三日还相看。
李远霞过宿夜话分赋
作者：成鹫
朝代：明

野水閒云共一池，池边借地结茅茨。远风不断疏疏竹，清磬难藏密密篱。门外雀罗无别客，阶前鹤立有新知。烦君过我连宵话，明月当轩照向谁。
李雪峰过寺约游中宿老病为辞别后见寄用韵赋答并寄张子白
作者：成鹫
朝代：明

别去情何限，今来意倍亲。隔江须我友，大地更无人。白首嗟岐路，青云据要津。不知鸡犬外，何处可逃秦。渐与烟霞密，都忘城市疏。浮生寄云水，一宿即蘧庐。似有安身地，还同借宅居。行藏劳见读，风急鹤飞徐。坚谢名山请，翛然逸兴高。息肩弛重担，闭户补方袍。抚景身先老，看云首重搔。殷勤问埏埴，今有几人陶。翘首归猿洞，怀人水一方。鸟啼诵经处，花落读书堂。密约知难践，久要宁敢忘。空劳枉书札，相劝理舟航。晚年惟善病，高卧当登临。近得偷安法，无心事苦吟。嗒然吾丧我，慨独古成今。为报禺君道，何时共入林。
李雪峰过寺约游中宿老病为辞别后见寄用韵赋答并寄张子白·其一
作者：成鹫
朝代：明

别去情何限，今来意倍亲。隔江须我友，大地更无人。白首嗟岐路，青云据要津。不知鸡犬外，何处可逃秦。
李雪峰过寺约游中宿老病为辞别后见寄用韵赋答并寄张子白·其三
作者：成鹫
朝代：明

坚谢名山请，翛然逸兴高。息肩弛重担，闭户补方袍。抚景身先老，看云首重搔。殷勤问埏埴，今有几人陶。
李雪峰过寺约游中宿老病为辞别后见寄用韵赋答并寄张子白·其二
作者：成鹫
朝代：明

渐与烟霞密，都忘城市疏。浮生寄云水，一宿即蘧庐。似有安身地，还同借宅居。行藏劳见读，风急鹤飞徐。
李雪峰过寺约游中宿老病为辞别后见寄用韵赋答并寄张子白·其五
作者：成鹫
朝代：明

晚年惟善病，高卧当登临。近得偷安法，无心事苦吟。嗒然吾丧我，慨独古成今。为报禺君道，何时共入林。
李雪峰过寺约游中宿老病为辞别后见寄用韵赋答并寄张子白·其四
作者：成鹫
朝代：明

翘首归猿洞，怀人水一方。鸟啼诵经处，花落读书堂。密约知难践，久要宁敢忘。空劳枉书札，相劝理舟航。
杨凌霜郑秉渊衍源诸子过宿东林
作者：成鹫
朝代：明

高人抱幽独，薄暮款松关。坐久为予说，城中无此閒。孤灯堪引兴，清论不离山。更有微言在，明朝莫便还。衰鬓惊年暮，閒心与地偏。对君何所似，春近夕阳边。短烛照无梦，寒灰拨有烟。知音爱禅寂，默坐岂徒然。
杨凌霜郑秉渊衍源诸子过宿东林·其一
作者：成鹫
朝代：明

高人抱幽独，薄暮款松关。坐久为予说，城中无此閒。孤灯堪引兴，清论不离山。更有微言在，明朝莫便还。
杨凌霜郑秉渊衍源诸子过宿东林·其二
作者：成鹫
朝代：明

衰鬓惊年暮，閒心与地偏。对君何所似，春近夕阳边。短烛照无梦，寒灰拨有烟。知音爱禅寂，默坐岂徒然。
杨孝廉明度出宰宣平，其昆玉江度旻度送至官舍，归途遍历西湖、天台诸胜，辄有题咏，出以示予，赋此以致欣赏之意，因寄宣平明府
作者：成鹫
朝代：明

诗情偏重宦情轻，谁似杨家好弟兄。风雅一门分鼎足，纵横七字筑长城。逢僧说瀑眉毛冷，随地看山耳目清。多谢新篇劳见示，把吟终日忆宣平。梦想西湖二十年，输君先我祖生鞭。六桥花信供诗笔，四面山光上画船。歌馆醉吟翻艳曲，精林来往悟真禅。还家已过春三月，犹欲开池自种莲。七体雄篇推哲匠，千寻飞瀑下天台。吟成好句敲推久，忘却危梁经过来。蜡屐岂应遗雁宕，奚囊无计逐龙媒。相闻更有名山约，抖擞閒身为许陪。
杨孝廉明度出宰宣平，其昆玉江度旻度送至官舍，归途遍历西湖、天台诸胜，辄有题咏，出以示予，赋此以致欣赏之意，因寄宣平明府·其一
作者：成鹫
朝代：明
体裁：七言律诗

诗情偏重宦情轻，谁似杨家好弟兄。风雅一门分鼎足，纵横七字筑长城。逢僧说瀑眉毛冷，随地看山耳目清。多谢新篇劳见示，把吟终日忆宣平。
杨孝廉明度出宰宣平，其昆玉江度旻度送至官舍，归途遍历西湖、天台诸胜，辄有题咏，出以示予，赋此以致欣赏之意，因寄宣平明府·其三
作者：成鹫
朝代：明

七体雄篇推哲匠，千寻飞瀑下天台。吟成好句敲推久，忘却危梁经过来。蜡屐岂应遗雁宕，奚囊无计逐龙媒。相闻更有名山约，抖擞閒身为许陪。
杨孝廉明度出宰宣平，其昆玉江度旻度送至官舍，归途遍历西湖、天台诸胜，辄有题咏，出以示予，赋此以致欣赏之意，因寄宣平明府·其二
作者：成鹫
朝代：明

梦想西湖二十年，输君先我祖生鞭。六桥花信供诗笔，四面山光上画船。歌馆醉吟翻艳曲，精林来往悟真禅。还家已过春三月，犹欲开池自种莲。
柬邑明府姚齐州索蜡石
作者：成鹫
朝代：明

大通一室如斗大，芥子纳山山纳芥。奇峰摄入夜明帘，远近搜罗遍空界。昨暮山中买石归，朝来冷市携云卖。金银生像戒悭贪，爱石成痴甘破戒。番禺主人如水清，扁舟过我春风生。自誇有石立堂下，俯视一切殊峥嵘。光明皎洁天下士，巉岩礧砢山中僧。山僧见说神气爽，欲见未见心先倾。朱门慵作曳裾客，白屋聊为倒屣迎。缄书致语谷城叟，静中久坐须经行。我闻三山之下有五石，五仙骑羊成幻形。古今变化不可测，神物或复通精灵。仙令丹砂煮将熟，一饱挟取随登瀛。不妨过我欢十日，兴尽任尔还仙城。
梁依绍归自秦中见过赋赠
作者：成鹫
朝代：明

白发山翁老守株，羡君亲到古皇都。此心澹泊如流水，前路艰难亦坦涂。下马吟诗登华顶，寻僧枉道入匡庐。世间不少风尘色，得似高人洒脱无。
梅录道中
作者：成鹫
朝代：明

何堪毂击复肩摩，一片閒云此地过。乡国别来风土异，市门开处里儿多。青山路夹黄茅店，黑齿人披绿箬蓑。添得吟僧诗兴好，晚凉无那扣轮歌。
梅雨
作者：成鹫
朝代：明

处处黄梅熟，轻雷布密阴。田衣潮气入，山屐藓痕深。溽暑移床榻，淋瓴溉釜鬵。谁怜桑扈病，来此听高吟。
梦入深山题诗六句醒而足之
作者：成鹫
朝代：明

自笑半生坐井，今日始离人境。虽非员峤方壶，也是孤峰绝顶。人偷名去不追，天送閒来便领。分明一段奇缘，却被钟声唤醒。
次李元公过赠韵兼寄令兄东园
作者：成鹫
朝代：明

白菜黄花带雪挑，斋厨烟火冷萧萧。一声憨犬吠当户，十载故人来过桥。出袖诗篇难和郢，涉江舟楫漫乘潮。入城为报东园道，风雅于今不寂寥。
次高裕公邑佐韵
作者：成鹫
朝代：明

野老经年不到城，夜来渐觉梦魂清。非关贫病逢迎懒，却恐疏狂礼数生。濠上自知鱼有乐，云边谁识鹤无情。吟君好句如相见，唯欠春风半日程。
欧铁泉过赠赋答
作者：成鹫
朝代：明

拟向空山老此身，一庵风雨四无邻。閒门隙处临秋水，清磬声中见故人。红树忽增秋后色，高花愁裛路旁尘。闻君道我为僧好，自顾须眉恐未真。
残漏
作者：成鹫
朝代：明

群动寂以寂，此声微更微。幽人一为听，终夜独披衣。日月有代谢，风尘渐息机。永怀归白社，无梦到黄扉。
残荷
作者：成鹫
朝代：明

涉江多与此心违，何事兰桡未放归。摇落可能甜鹤梦，寂寥宁负钓鱼矶。浮云过去深深见，倾盖相逢处处稀。小叠红笺寄秋雨，莫教滴破楚臣衣。
毛裔蕃家峋山屈科过宿和予留别诗见志仍用前韵送行
作者：成鹫
朝代：明

拟向沧江泛一沤，主人将去为宾留。梦回竹榻心先冷，话尽松灯兴未休。古调稀闻遗白雪，秋风吹冷弊貂裘。晚来共作溪桥别，明月在天人在舟。
水仙花
作者：成鹫
朝代：明

山凡难弟，梅亦难兄。尘根清净，水石移情。
水月宫
作者：成鹫
朝代：明

古殿崔嵬倚洞门，门前过客尽乘轩。逢僧懒说山中话，笑指荒苔屐齿痕。
江上秋晓
作者：成鹫
朝代：明

天光云影两参差，江上推篷见日迟。霁色千峰明剑戟，秋风一枕对涟漪。寒岩危绿兼霜坠，野水低花杂果垂。何事故山憔悴客，冷吟终日忆东篱。
池中假山
作者：成鹫
朝代：明

不数昆明汉武功，和盘托出蕊珠宫。蕉声澈底添新溜，草色连天接远空。锦石雨花深浅见，蓬山水墨有无中。何人折苇浮杯去，稳坐渔矶下钓筒。
沥湖
作者：成鹫
朝代：明

隔水看山兴转遥，遍将前路问渔樵。沥湖雨后深如许，珍重扶筇过板桥。
泊江口
作者：成鹫
朝代：明

江上月初上，潮头风更清。隔船闻夜语，停棹待天明。倦鹤得无梦，远鸡如有情。生平浪游意，支枕计纵横。
泊江门
作者：成鹫
朝代：明

东风挂席下江门，江上维舟晚渡喧。日脚乍收云外雨，潮头遥失水边村。年来浮海心偏远，老去看山眼未昏。极目沧桑更怀古，崖山回首一销魂。
泊汾水闻琵琶社题
作者：成鹫
朝代：明

野渡停桡月满船，江声渔榜杂鼗弦。玉环去后无消息，古调还须叚老禅。万古乌孙一片云，云头传语到横汾。微情欲诉风吹去，散入江波处处闻。不知弹者为谁弹，一曲嘈嘈十指寒。唤起同舟听胡语，前程多恐是桑乾。
泊汾水闻琵琶社题·其一
作者：成鹫
朝代：明

野渡停桡月满船，江声渔榜杂鼗弦。玉环去后无消息，古调还须叚老禅。
泊汾水闻琵琶社题·其三
作者：成鹫
朝代：明

不知弹者为谁弹，一曲嘈嘈十指寒。唤起同舟听胡语，前程多恐是桑乾。
泊汾水闻琵琶社题·其二
作者：成鹫
朝代：明

万古乌孙一片云，云头传语到横汾。微情欲诉风吹去，散入江波处处闻。
泊河头经同参故居
作者：成鹫
朝代：明

河头曾宿处，风景已全非。旧社僧牢落，虚堂人到稀。草深车辙断，烟冷佛灯微。怅望同巢鹤，长空去不归。
泊洞口赠张雪崖
作者：成鹫
朝代：明

计程趋洞口，旧路忆筠城。采药逢高士，班荆识姓名。论交年谊密，问道世缘轻。明发挂帆去，相思何限情。
泊浮鹅石登大悲阁
作者：成鹫
朝代：明

孤棹去呕哑，千山暝色遮。牛羊归古渡，鸥鹭下晴沙。久客思寻寺，逢僧便当家。劳师相指点，前路水三叉。
泊煎湖
作者：成鹫
朝代：明

近识舟居乐，波涛渐不惊。临流谙水性，随地问山名。樵径通牵路，松风杂棹声。兴来履危石，为爱草虫鸣。
泊王借冈候潮望旧隐马山寄怀李远霞先与远霞有约同游中宿
作者：成鹫
朝代：明

寒潮不久盈，水落山月吐。停舟宿浅沙，隔岸人争渡。渡头老树根，记得昔游处。遥遥云水心，忽与故山遇。山光如旧时，山人非久住。一别四五年，重来不识路。莫怪还山迟，新人不如故。鸡犬杂柴扉，蟏蛸当牖户。手植青松根，剪伐同榛莽。吾道有成亏，不堪更回顾。生平聚散缘，适来还适去。来如山上云，去似草头露。念我意中人，少壮忽迟暮。何以驻朱颜，神仙良足慕。言访二禺君，相期莫相负。明朝事远游，竟夕频延伫。
泊琶洲寺访徐铎愚不遇
作者：成鹫
朝代：明

辍棹琶洲寺，洲边访隐沦。相闻老词客，一去动经春。鹤并云心远，鸥兼野色匀。明朝洞天上，高咏与谁人。
泊端州
作者：成鹫
朝代：明

几过端州逢九日，水边三见菊花新。秋风江上同为客，凉月天涯识故人。渐老自知佳梦少，乍寒先与敝袍亲。何堪倦鹤睡方足，遥听鸡声起白蘋。
泊西南渡口与马山诸子分赋
作者：成鹫
朝代：明

萧条葭菼外，孤棹与君期。山月初圆夜，江潮正上时。远峰晴后见，幽兴静中知。隔岸沧浪叟，长歌应为谁。
泊龙川
作者：成鹫
朝代：明

一日一停船，长歌落照边。孤城连雁塔，古道入龙川。山出烟中髻，薇舒雨后拳。冥心观物理，初月不成眠。
泛珠江望白云山
作者：成鹫
朝代：明

扁舟独渡珠江水，野客登临耳目宽。绀殿钟声移棹听，白云山色隔城看。遐心指点峰千叠，生计商量钓一竿。今夜月明何处宿，梦魂应绕郑仙坛。早潮暮潮时往还，大浪小浪波涛间。一声呕哑涉江棹，十里涳濛回首山。水寺无人僧定稳，仙岩有路鹤飞閒。菖蒲花发便须去，居此不难凋玉颜。
泛珠江望白云山·其一
作者：成鹫
朝代：明

扁舟独渡珠江水，野客登临耳目宽。绀殿钟声移棹听，白云山色隔城看。遐心指点峰千叠，生计商量钓一竿。今夜月明何处宿，梦魂应绕郑仙坛。
泛珠江望白云山·其二
作者：成鹫
朝代：明

早潮暮潮时往还，大浪小浪波涛间。一声呕哑涉江棹，十里涳濛回首山。水寺无人僧定稳，仙岩有路鹤飞閒。菖蒲花发便须去，居此不难凋玉颜。
波罗
作者：成鹫
朝代：明

是岸非岸，即物离物。因地果生，为波罗蜜。
泥湖山赠石珍师
作者：成鹫
朝代：明

但得心空境即空，此生甘作住山翁。种桃临涧防流水，放鹤排云信远风。辟谷有时煨芋米，卓锥无地结茅篷。孤峰独宿寻常事，百鸟何须识懒融。
泽萌和尚归自栖贤主海云席赠此
作者：成鹫
朝代：明

三岩高处曾相见，五老峰头念索居。何事玉渊书未报，水清难怪久无鱼。名山不负古栖贤，种玉开云岂偶然。回首岭南笑顽石，点头不上米家船。松老风高万壑涛，养成雏鹤待鸣皋。直林秋晚悲摇落，咫尺家山入望劳。三峡狂澜吼似雷，老人归路兴悠哉。南方龙象争相庆，夺食驱耕人又来。鶗鴂声声不忍闻，阴晴冷煖岭头分。人天有意留师住，捩转匡云入海云。旧游人境两茫茫，临老重来礼法王。觌面更无差别见，鬓边惟觉有微霜。丹霞归路未逢人，依旧顽牛昨日身。莫怪适来还适去，溪山无地任吾真。珍重浮山畜俊鹰，秋风飞击兴腾腾。于今大地多孤兔，六翮须丰养未曾。
泽萌和尚归自栖贤主海云席赠此·其一
作者：成鹫
朝代：明

三岩高处曾相见，五老峰头念索居。何事玉渊书未报，水清难怪久无鱼。
泽萌和尚归自栖贤主海云席赠此·其七
作者：成鹫
朝代：明

丹霞归路未逢人，依旧顽牛昨日身。莫怪适来还适去，溪山无地任吾真。
泽萌和尚归自栖贤主海云席赠此·其三
作者：成鹫
朝代：明

松老风高万壑涛，养成雏鹤待鸣皋。直林秋晚悲摇落，咫尺家山入望劳。
泽萌和尚归自栖贤主海云席赠此·其二
作者：成鹫
朝代：明

名山不负古栖贤，种玉开云岂偶然。回首岭南笑顽石，点头不上米家船。
泽萌和尚归自栖贤主海云席赠此·其五
作者：成鹫
朝代：明

鶗鴂声声不忍闻，阴晴冷煖岭头分。人天有意留师住，捩转匡云入海云。
泽萌和尚归自栖贤主海云席赠此·其八
作者：成鹫
朝代：明

珍重浮山畜俊鹰，秋风飞击兴腾腾。于今大地多孤兔，六翮须丰养未曾。
泽萌和尚归自栖贤主海云席赠此·其六
作者：成鹫
朝代：明

旧游人境两茫茫，临老重来礼法王。觌面更无差别见，鬓边惟觉有微霜。
泽萌和尚归自栖贤主海云席赠此·其四
作者：成鹫
朝代：明

三峡狂澜吼似雷，老人归路兴悠哉。南方龙象争相庆，夺食驱耕人又来。
浴日亭观日出和坡公韵
作者：成鹫
朝代：明

长啸凌风直到天，白鸥惊起出黄湾。伫看旸谷三更月，坐失罗浮半枕山。夸父何妨誇健足，鲁阳无计返颓颜。明朝直上飞云去，未必清光别此间。
海云分卫赋得锡飞常近鹤杯渡不惊鸥
作者：成鹫
朝代：明

隐隐长空振六环，金鸥乘愿出名山。云中羽客相容与，沙际幽禽自往还。高步不妨天路直，忘机真称野情閒。凌风破浪输神足，物我无心石也顽。
海外苦寒
作者：成鹫
朝代：明

漫说朱崖地轴偏，腊时依旧大寒天。槟榔落尽风中实，榆荚抛残雪后钱。天外片云虚白日，炉边宿火度除年。旁人冷暖休相问，自纫金銊缀水田。
海月
作者：成鹫
朝代：明

天水茫茫光四垂，夜珠飞上珊瑚枝。老人独坐船头望，疑是扶桑浴日时。
海螺岩
作者：成鹫
朝代：明

木客鸣鸣吹海螺，谷神踏踏来和歌。谁人凿破混沌窍，天籁无心奈若何。
海镜石
作者：成鹫
朝代：明

昨夜扁舟宿海环，晓寻片石照衰颜。孤蓬推出云中月，短棹移来鉴里山。已判身心归物外，不留形影在人间。一回相见一回老，共惜浮生未易顽。
涅槃台
作者：成鹫
朝代：明

到处溪山尽解颐，一台终日对崔嵬。閒身静坐三生石，老眼频看八字碑。饮水自知无冷暖，磨砖谁复见须眉。涅槃道者今何去，龙卧澄潭似旧时。
清溪店
作者：成鹫
朝代：明

东去清溪水，水清能照人。我来住行脚，独立见閒身。红桕当孤店，青山在隔邻。风尘暗前路，谁复是知津。
渔人得巨鳖鬻于市赎而放之戏为此诗
作者：成鹫
朝代：明

我生不乐逢伏羲，网罟既设发杀机。潜虽伏矣身亦危，绝流竭泽靡孑遗。鱼虾蟹蛤由取携，朝市晚市肩相挤。中有巨物非等夷，状类覆釜圆筲箕。缩项帖尾蒙絷维，舍身判命供烹炊。市人过之咸朵颐，磨刀霍霍争先施。垂手入廛僧所稀，偶来乍见心酸悲。谛观乃是大鳖龟，脱渊失水虫蚁欺。大似大人罹世羁，壮志消磨神力衰。扬眉吐气今低垂，大声疾呼天不知。丹砂可点金可挥，为君聊作续命丝。施劳伐善吾岂为，相怜同病须同归。世人所重毛与皮，穹窿躯壳徒支离。五管在背喙在肌，介而不武顽且痴。不堪钻灼通幽微，吉凶悔吝惭先几。随波逐浪能几时，俯首听命于造物之小儿。非不枵然大也，吾为其无用而故弃之。
渔灯
作者：成鹫
朝代：明

光生浦溆夜潮平，江上推蓬远思盈。两岸波光重叠见，一天星月浅深明。分将松火炊菰米，移转银缸近酒盛。翻羡浮家能继晷，漫穿邻壁笑匡衡。
渡海歌
作者：成鹫
朝代：明

天地之大夫如何，谛观沧海成叵罗。垂云大翼驾与鹅，乘风巨舰机中梭。蛟龙戏水蛇旋涡，江豚拜浪豕涉波。我生七尺胡足多，聚散珠转风中荷。今朝渡海天气和，柔风吹席行蹉跎。天空海阔无复他，眼前有景不得歌。沧波极目殊山河，朱明回首荒烟萝。登高望远无斧柯，老眼一日三摩挲。白云缥缈山嵯峨，东乌西匿虚阳戈。终朝形役暮则那，停舟见月扬纤蛾。古镜出匣尘未磨，微光照客寝复吪。三更隔水闻枯螺，千家海市枕灵鼍。晓来登岸人肩摩，风景恍惚曾经过。天涯走杀老头陀，江边笑倒春梦婆。呵呵呵，天涯走杀老头陀，江边笑倒春梦婆。
游云窝赠中介大师
作者：成鹫
朝代：明

平阳师子高高坐，万仞峰头一个僧。引水入房分绕药，磨刀临涧不饶藤。枯椿谷冷花先雪，冻雨檐孤溜易冰。却笑昨宵低处望，也将残烧作禅灯。
游墺门宿普济禅院赠云胜师
作者：成鹫
朝代：明

珠林遥隔水云村，百里寻僧日欲昏。行逐鲛人趁番市，渐闻鴃舌杂华言。山钟近接三巴寺，海气晴分十字门。到处不妨吾道在，岛夷今识法王尊。
游松皋书院寄张子白
作者：成鹫
朝代：明

兴尽方归兴尚豪，一回凭眺一萧骚。林风并入松涛乱，云日相摩峡势高。百里同文思大雅，孤峰独立笑方袍。欲知雨露无私处，满地黄花閒白蒿。
游石碣山作
作者：成鹫
朝代：明

山僧住山今老朽，逢人说山不去口。从前所闻见则否，过眼一过为刍狗。何如此山世希有，一幅云林好心手。周遭方广盈十亩，土肥泉滑峰棱瘦。中有天地外无漏，山光水光昼复昼。两两石楼如老叟，大者兀坐小回首。大楼之左小楼右，长松低枝与石斗。众石伛偻若奔兽，前行麋鹿后猿狖。聚为月窟丰其蔀，仰首窥天通石腠。散为玉衡布星斗，横数八八纵九九。路断不断见遗构，有声无声狮子吼。相传古寺废已久，残碑半缺成蝌蚪。殿角生尘佛面丑，圆镜当中无净垢。八门顶礼还抖擞，踏破前人旧窠臼。归来大笑别良友，此山取作逋逃薮。君心我心无避就，终当去去去莫后。把茅盖头瓮遮牖，坐断云根观远岫。不信名山有神守，管取洞天归两肘。君不见藏山于泽未为固，夜半有力负之走。窃负而逃逃者谁，字曰迹删名曰鹫。
游西湖遇一株师
作者：成鹫
朝代：明

兵时曾此一维舟，重过园林续胜游。八月芙蓉犹出水，六桥杨柳不胜秋。湖光静漾花边日，塔势平分竹里楼。自笑閒名埋未得，天涯相识有汤休。
游阳春作
作者：成鹫
朝代：明

自笑不知老，人前便说山。昨来逢好友，云自富春还。许以方丈地，分将一半閒。翛然生羽翼，飞出白云间。孤棹发江口，连樯宿浅沙。同人皆有役，于我独无他。夜水闻争渡，春山梦到家。所思老渔父，高枕对芦花。岂有关心事，披衣坐到晨。鸡声前浦日，鸟语隔山春。多病凭僮仆，无成愧故人。忘机吾已矣，鸥鹭或相亲。高秋别中宿，二月下阳春。未尽登临兴，终为寂莫人。虚名难隐世，文字苦随身。独立千峰外，长歌怀道真。
游阳春作·其一
作者：成鹫
朝代：明

自笑不知老，人前便说山。昨来逢好友，云自富春还。许以方丈地，分将一半閒。翛然生羽翼，飞出白云间。
游阳春作·其三
作者：成鹫
朝代：明

岂有关心事，披衣坐到晨。鸡声前浦日，鸟语隔山春。多病凭僮仆，无成愧故人。忘机吾已矣，鸥鹭或相亲。
游阳春作·其二
作者：成鹫
朝代：明

孤棹发江口，连樯宿浅沙。同人皆有役，于我独无他。夜水闻争渡，春山梦到家。所思老渔父，高枕对芦花。
游阳春作·其四
作者：成鹫
朝代：明

高秋别中宿，二月下阳春。未尽登临兴，终为寂莫人。虚名难隐世，文字苦随身。独立千峰外，长歌怀道真。
游飞水潭与诸子同赋限韵
作者：成鹫
朝代：明

病躯未去心先去，筋力无加却有加。七尺乌藤伴形影，一条白练入烟霞。灵湫镇日倾盆雨，顽石当阳散宝花。莫道银河隔尘世，迷津何处不通槎。山色溪声无远近，林光潭影互交加。密云触石成疏雨，孤鹭迎风散落霞。坐久三衣疑浣雪，凭高双眼易生花。青猿也羡临渊乐，隔水呼儿上断槎。
游飞水潭与诸子同赋限韵·其一
作者：成鹫
朝代：明

病躯未去心先去，筋力无加却有加。七尺乌藤伴形影，一条白练入烟霞。灵湫镇日倾盆雨，顽石当阳散宝花。莫道银河隔尘世，迷津何处不通槎。
游飞水潭与诸子同赋限韵·其二
作者：成鹫
朝代：明

山色溪声无远近，林光潭影互交加。密云触石成疏雨，孤鹭迎风散落霞。坐久三衣疑浣雪，凭高双眼易生花。青猿也羡临渊乐，隔水呼儿上断槎。
游龙池庵赠慧朗师
作者：成鹫
朝代：明

林无杂树水无波，长有云霞护薜萝。池点小荷春意早，庭垂古柏老僧多。西山不似东山浅，归路思寻别路过。借问昔年老行脚，前程夷险更如何。
湖口避风寄李苍水广文
作者：成鹫
朝代：明
体裁：七言律诗

中流风急驻征舠，一夕浮生梦亦劳。空负故山好薇蕨，始知人世足波涛。云霾海腹鱼龙乱，石出城根雉堞高。我友刺船何处去，援琴聊作水仙操。
湖口避风寄李苍水广文
作者：成鹫
朝代：明

中流风急驻征舠，一夕浮生梦亦劳。空负故山好薇蕨，始知人世足波涛。云霾海腹鱼龙乱，石出城根雉堞高。我友剌船何处去，援琴聊作水仙操。
濂泉
作者：成鹫
朝代：明

水晶帘捲蕊珠圆，造物谁知用意专。不碍虚空山借色，相依形影树笼烟。猿窥断涧疑无地，鹤立澄潭别有天。旧隐不堪成契阔，隔江回首惜衰年。
点头石
作者：成鹫
朝代：明

高高不与众为邻，日炙风吹自主宾。四大本空成幻质，三生能了即前因。立当沧海如无地，坐老青山不见人。莫把虚名强相谓，点头终是一顽身。
烟
作者：成鹫
朝代：明

热不因人浊处清，积空成色自分明。嵩山破灶当机堕，古庙香炉觌面呈。宿火传将微有燄，轻风随去本无情。年年二月逢寒食，消息还归折脚铛。
烧
作者：成鹫
朝代：明

南村野老祠刍狗，山鸟衔灰自爇林。半壁电光深入石，一星槐火竟流金。白牛假道归涔黑，玄鹤摩空落影沉。谁识枯桐心已死，独蒙尘土待知音。
烧畬歌
作者：成鹫
朝代：明

野人赤脚走官道，踏上盐田看监灶。灶丁烧畬不煮海，万井寒烟风浩浩。道旁老翁知是谁，手拨畬灰归去迟。相逢举手相劳问，自言生长升平时。寒乡旧是煮盐户，出门咫尺无旷土。自从斥卤变桑田，丁男始识农与圃。盐场作田田有租，场中无盐仍追呼。一田二税互逼迫，十年两役纷支吾。荒年百室如悬磬，年丰谷贱为农病。县主场官交索租，孤儿寡妇罢奔命。今冬尽室输官仓，明年枵腹春耕忙。新丝卖尽又新谷，空拳无计完秋粮。城中富人巧生殖，九分出钱十取息。娇儿稚女相随来，薄暮得钱朝雇役。得钱未煖便纳官，归来入室摧心肝。人生恩爱岂不重，践土食毛良独难。田家耕田食贵米，盐户无盐啖清水。可怜半死白头翁，回首升平如梦里。烧畬煮灰灰作盐，持盐易米堪养廉。殷勤致语道旁客，蓼虫习苦不知甜。我闻老翁呜咽语，咄嗟涕泣零如雨。九重天高唤不闻，老翁老翁徒自苦。
熊国博远庵入粤谒范中丞宿大通见赠赋答
作者：成鹫
朝代：明

却因北阮知南阮，侧听嘤鸣比凤鸣。说项夙推熊国博，识韩今见郑康成。中丞世谊山兼重，御史家风水共清。一宿茅堂饭粗粝，问君曾否恕逢迎。
熊开府祠
作者：成鹫
朝代：明

马革囊尸当令终，臣心应与佛心通。南人尽识熊开府，不改衣冠护梵宫。
爆竹行
作者：成鹫
朝代：明

东村儿童夜秉烛，小除大除忙鹿鹿。牵衣绕膝索金钱，得钱欢喜无钱哭。朝来分队趁市去，卖去痴呆买爆竹。满袖携来笑不休，相呼相唤还相逐。一声霹雳送穷神，木客山魈走回禄。白发老僧双耳聋，渊默雷声契幽独。出门笑问里中儿，若个旁观若当局。
爱石为达官索去诗以送之
作者：成鹫
朝代：明

昔有拂袖人，遗我袖中石。盈袖琥珀光，出袖鹅黄色。浣手方拜嘉，肃客虚前席。馀生久索居，介友来三益。静贮称幽閒，谛观永无射。尘根渐以空，面目差可识。鬼斧斲嶙峋，蜂房攒薄蚀。嵚岑嵌太虚，磊砢削绝壁。月落天根净，水清云脚直。点缀石蒲清，掩映山烟碧。愿从生公游，顽心契禅寂。愿上米家船，奇形慊坚癖。不愿随女娲，补天效神力。不愿逢五丁，凿山启蚕僰。不愿宋人愚，燕石徒衒饰。不愿卞生痴，怀宝自贻戚。相期携手归，劳生谢形役。胡然中道捐，飙风来自北。家无担石储，门有车马客。儿童少所见，惊趋迎棨戟。鸡犬少所见，飞走遵蓬棘。枯禅正下床，自蹑双蜡屐。左手结绳枢，右手招良觌。珍重谷城公，韬光倚檐隙。焉知排闼人，乃是朝天客。入门周四顾，注目中唐甓。问客何所来，问客何所索。客言来所来，客言索所索。私赏顽石顽，请以金钱易。野人不识钱，惟知畏三尺。仓皇违古欢，缱绻不能释。良晤难久淹，前期宁再得。陈迹当乖分，神交讵悬隔。君心如我心，与运随转侧。磨涅防磷缁，永言保坚白。
王屋山人琢砚歌和徐琶洲作
作者：成鹫
朝代：明

弘农陶泓大叫笑，山人凿破混沌窍。崖崩峡坼端水乾，出实入虚穷窈窱。载魂抱魄顽不顽，次第运转涳濛閒。飞光耀目动权贵，明驼领取出梅关。一卷礧砢见遗掷，山人得之深赏识。大璞不琢由天然，天君独运非人力。紫羊迎刃露肝胆，鸲鹆披沙偷觑眼。青花绚采烟雾霾，黄龙吐气卿云烂。三瞻四顾几经营，一圆一方胥有情。婆娑火蜡发光怪，皮肤剥落存晶瑩。琢成贮以流黄锦，出入与俱瞑与寝。晴窗疏注娲皇书，炼石补天天敛衽。琶洲高士徐铎愚，囊中倾出灵蛇珠。一唱三叹尽刻画，山人持入山僧庐。老眼摩挲观不足，随声答响呈幽独。有人问我山人谁，陈子臣张号王屋。
王屋山人琢砚歌和徐琶洲作
作者：成鹫
朝代：明
体裁：古风

弘农陶泓大叫笑，山人凿破混沌窍。崖崩峡坼端水乾，出实入虚穷窈窱。载魂抱魄顽不顽，次第运转涳濛閒。飞光耀目动权贵，明驼领取出梅关。一卷礧砢见遗掷，山人得之深赏识。大璞不琢由天然，天君独运非人力。紫羊迎刃露肝胆，鸲鹆披沙偷觑眼。青花绚采烟雾霾，黄龙吐气卿云烂。三瞻四顾几经营，一圆一方胥有情。婆娑火蜡发光怪，皮肤剥落存晶莹。琢成贮以流黄锦，出入与俱瞑与寝。晴窗疏注娲皇书，炼石补天天敛衽。琶洲高士徐铎愚，囊中倾出灵蛇珠。一唱三叹尽刻画，山人持入山僧庐。老眼摩挲观不足，随声答响呈幽独。有人问我山人谁，陈子臣张号王屋。
王梳山徵诗付选答以长歌
作者：成鹫
朝代：明

当今作者如建鼛，大声细响皆风骚。分门别户相贬褒，江河日下纷滔滔。梳山大士手眼高，俯视一切同萧蒿。指挥搦管生风涛，青天白日神鬼号。老吏断狱如萧曹，杀活予夺操独操。古人定论今莫逃，俯首听命无喧嘈。千金骏骨归方皋，老马踯躅甘栈槽。偶来过我城东濠，笑我抱瓮痴且牢。姑舍所学从桔槔，立言不朽洵人豪。美人赠我金错刀，何以报之鸊鹈膏。欲从狐貉羞敝袍，还坐自思中郁陶。精华已竭徒餔糟，皮之不存焉用毛。身既隐矣光亦韬，道旁苦李难报桃。感君爱我无乃劳，感君爱我无乃劳。
玲珑石
作者：成鹫
朝代：明

八面玲珑，四楞著地。何须点头，心空及第。
珊瑚杖歌为林沂泽作
作者：成鹫
朝代：明

沂泽老人如婴儿，自誇两脚能奔驰。纵横八极兴不浅，恃有手上珊瑚枝。珊瑚海底高八尺，玉润珠圆自雕饰。赤蛇飞出水晶宫，化作文虬生两翼。感激良工用意深，许身窃比双南金。一朝神物归掌握，撑天拄地横古今。拄杖子，拄杖子，一屈一伸皆至理。直时如矢曲如弓，刚可断金柔绕指。翁乎翁乎胡不然，顺行逆行胥任天。珊瑚枝枝撑著月，笑杀山中枯木禅。
珠崖秋夜怀罗浮旧隐
作者：成鹫
朝代：明

孤灯黯黯篆烟销，久客归心付寂寥。半枕家山天易曙，一窗风雨夜无聊。北鸿阻海书难寄，南树逢秋叶未凋。谁念朱明最深处，有人重负菊花朝。
珠崖除夕与吴谓远广文守岁有怀山中诸子
作者：成鹫
朝代：明

烛边吟苦县更催，画尽炉头欲冷灰。马齿一年随腊去，鸡声半夜送春来。孤衾笑就青毡宿，明镜愁缘白发开。今夕故山应共讶，岁残不见寄书回。
珠江月夜泛舟
作者：成鹫
朝代：明

生平湖海客，薄暮钓鱼船。回首见孤月，严城夜悄然。波摇江上寺，云净水中天。一曲沧浪外，知音何处边。
瓶中桃花
作者：成鹫
朝代：明

野径春芳早，夭桃放小红。东君留不住，飞入玉壶中。有水皆成浪，无香岂借风。灵云亲见后，折赠意何穷。
用张子白韵寄姚齐州十首
作者：成鹫
朝代：明

暂离兜率院，现作宰官身。红雨家家遍，青苗处处新。涉江维彩鹢，就地布文茵。犹胜陶彭泽，攒眉过此辰。簿书无暇日，琴鹤有閒身。古道寂寥久，今来闻见新。野棠初税驾，莎草藉为茵。留得清风在，枯禅坐竟辰。珠江一片月，留影在横塘。高下遥相见，清辉分外长。春融鱼在藻，花发水添香。贮向冰壶里，萤灯逊夜光。衰年辞石洞，匿影近江隈。蜗壳庐三折，羊肠路九回。无人恕疏懒，静者独徘徊。薄暮抱琴去，明朝许再来。见说河阳县，春来花满林。桑麻依保障，弦诵想清音。老我躬耕计，劳君抚字心。江皋时极目，云树一何深。新巢鸣巧妇，借得一枝安。多谢阳和力，都忘雪霰寒。春明花外影，群动镜中看。自是栖心法，持将问鹖冠。神仙多吏隐，山水独关情。一与閒云遇，悠然逸兴生。有人倚丹嶂，招手入朱明。知是葛洪子，重来寄一声。野鹤依林静，池鱼戏水浑。萧条三亩宅，烟火数家村。辍棹过亭午，登舟已夕曛。郎官何处所，双阙一星存。美人抱明月，挂在禺山西。城里一峰见，天边群岫低。望来心自远，欲去路还迷。罢钓将双鲤，缄书索品题。耳闻中宿语，心赏隔江禅。恕我逢人懒，多君地主贤。蒲团分客座，竹榻待谁悬。后夜如相念，芦花宿钓船。
用张子白韵寄姚齐州十首·其一
作者：成鹫
朝代：明

暂离兜率院，现作宰官身。红雨家家遍，青苗处处新。涉江维彩鹢，就地布文茵。犹胜陶彭泽，攒眉过此辰。
用张子白韵寄姚齐州十首·其七
作者：成鹫
朝代：明

神仙多吏隐，山水独关情。一与閒云遇，悠然逸兴生。有人倚丹嶂，招手入朱明。知是葛洪子，重来寄一声。
用张子白韵寄姚齐州十首·其三
作者：成鹫
朝代：明

珠江一片月，留影在横塘。高下遥相见，清辉分外长。春融鱼在藻，花发水添香。贮向冰壶里，萤灯逊夜光。
用张子白韵寄姚齐州十首·其九
作者：成鹫
朝代：明

美人抱明月，挂在禺山西。城里一峰见，天边群岫低。望来心自远，欲去路还迷。罢钓将双鲤，缄书索品题。
用张子白韵寄姚齐州十首·其二
作者：成鹫
朝代：明

簿书无暇日，琴鹤有閒身。古道寂寥久，今来闻见新。野棠初税驾，莎草藉为茵。留得清风在，枯禅坐竟辰。
用张子白韵寄姚齐州十首·其五
作者：成鹫
朝代：明

见说河阳县，春来花满林。桑麻依保障，弦诵想清音。老我躬耕计，劳君抚字心。江皋时极目，云树一何深。
用张子白韵寄姚齐州十首·其八
作者：成鹫
朝代：明

野鹤依林静，池鱼戏水浑。萧条三亩宅，烟火数家村。辍棹过亭午，登舟已夕曛。郎官何处所，双阙一星存。
用张子白韵寄姚齐州十首·其六
作者：成鹫
朝代：明

新巢鸣巧妇，借得一枝安。多谢阳和力，都忘雪霰寒。春明花外影，群动镜中看。自是栖心法，持将问鹖冠。
用张子白韵寄姚齐州十首·其十
作者：成鹫
朝代：明

耳闻中宿语，心赏隔江禅。恕我逢人懒，多君地主贤。蒲团分客座，竹榻待谁悬。后夜如相念，芦花宿钓船。
用张子白韵寄姚齐州十首·其四
作者：成鹫
朝代：明

衰年辞石洞，匿影近江隈。蜗壳庐三折，羊肠路九回。无人恕疏懒，静者独徘徊。薄暮抱琴去，明朝许再来。
用韵留别庞西牟
作者：成鹫
朝代：明

举世尽行役，出门胥问津。蹉跎百年内，离合暂时人。几欲成高蹈，今来愧隐沦。山中有茅屋，弃置勿重陈。
用韵留别庞鸿侣
作者：成鹫
朝代：明

斲取爨中烬，被弦成五音。为君弹一曲，举世少知心。满载孤云去，言观大海深。到时无可寄，惟有水龙吟。
用韵留别胡大灵
作者：成鹫
朝代：明

舟楫送羁客，门闾倚老亲。分明眼前事，疑杀意中人。大海载孤月，单车转只轮。我心正如此，惭叹可谁陈。
甲子人日将游东山留别吴谓远广文
作者：成鹫
朝代：明

违山久似辞巢鹤，渡海深惭陷井蛙。北顾未忘遵旧路，南行先上踏春车。草鞋分得儒官俸，箬笠簪残野寺花。挥手不须怅离索，市城云壑各生涯。
甲子立春日奉观音大士登海潮岩夜宿岩中谩赋一章
作者：成鹫
朝代：明

天空海阔岩岫迥，云开月落钟磬冷。夜长烛短光摇摇，不见孤僧见孤影。普陀老子丈六身，伽黎璎珞金光炳。天龙拥出万山中，师王踞坐群峰顶。一朝顽石争点头，万古江山辟灵境。笑杀罗浮老古锥，铁钵分身遥赴请。蒲团坐破草鞋穿，留与人间成话柄。无端踏上最高峰，侧耳潮音发深省。长伸两脚得安眠，直到红轮出东岭。无手人挝毒鼓鸣，无耳石人心自领。借问下方闻未闻，昨宵谁梦还谁醒。
甲戌春偕诸子游鼎湖，雨中晚泊
作者：成鹫
朝代：明

渡头古树半栖鸦，树底维舟近浅沙。风势北来潮带雨，海门南望水如花。閒身随地堪乘兴，老眼逢山便当家。明发挂帆云外去，鼎湖春色在天涯。同游有约兴腾腾，信宿寒江寝复兴。假寐耦将孤鹤影，苦吟分得钓鱼灯。春多滞雨愁为客，老厌风尘愧作僧。何事洞天归不得，此心多恐负良朋。
甲戌春偕诸子游鼎湖，雨中晚泊·其一
作者：成鹫
朝代：明

渡头古树半栖鸦，树底维舟近浅沙。风势北来潮带雨，海门南望水如花。閒身随地堪乘兴，老眼逢山便当家。明发挂帆云外去，鼎湖春色在天涯。
甲戌春偕诸子游鼎湖，雨中晚泊·其二
作者：成鹫
朝代：明

同游有约兴腾腾，信宿寒江寝复兴。假寐耦将孤鹤影，苦吟分得钓鱼灯。春多滞雨愁为客，老厌风尘愧作僧。何事洞天归不得，此心多恐负良朋。
留则陶握山
作者：成鹫
朝代：明

只合住山老，胡为复有今。此行难自问，何况是知音。物外得无累，稠中见素心。悠悠岐路意，沧海未为深。
留别亦庵
作者：成鹫
朝代：明

三年衰病借閒房，冷局无端作笑场。迟我别峰凭地主，还他华屋与空王。蟪蛄聒耳山犹浅，鶗鴂伤心草不芳。多谢门前生耳树，重来应恐是迷阳。
留别冯合溪
作者：成鹫
朝代：明

几度春风过鹿池，木棉花落怅临岐。悠悠世路逢宗炳，往往人前说项斯。黄犊还家添一齿，青山随地解双颐。我将行脚君将老，白首重来未可期。
留别同学诸子
作者：成鹫
朝代：明

初别君，齐昌去。再别君，泷西住。去年支杖入罗浮，今年渡海随烟雾。远别四五回，暂别不知数。人生离合能几何，何况衰年各岐路。岐路今年忆去年，多谢长篇还短篇。寻思留语与君别，当时道尽今茫然。不可说，不可说，重阳九日黄花发。西风吹转只轮轻，直到南溟见孤月。
留别吴谓远广文
作者：成鹫
朝代：明

南来重上北来船，二月回思九月天。眼见隙驹行易过，心同征雁去争先。诗中旧路题曾遍，袖里名山写未全。何事速归还速别，罗浮梅雨想高眠。
留别张子白
作者：成鹫
朝代：明

飘飘天地一沙鸥，偶逐仙凫到十洲。客梦不离烟雨寺，归心分付峡江流。丹霞日暮知难到，中宿云深未易游。一曲长歌留别去，相期应在虎溪头。
留别李东园
作者：成鹫
朝代：明

云山之麓珠江隈，蹉跎行脚归乎来。过桥一笑兴不浅，中途未到心先回。大田多稼食轮转，东篱采菊天花开。人生得此亦已足，旁观当局者谁哉。
留别李苍水广文
作者：成鹫
朝代：明

东风吹雨下江城，千里溪山半月程。有客到来逢九日，无端归路又清明。行添怪石腰包重，暂别官衙脚板轻。我自往还君自住，宦游宁比浪游情。
留别海外诸师
作者：成鹫
朝代：明

结束三衣共一囊，轻车辘辘载轻装。快哉渐与家山近，行矣都忘旧路长。临别商量同啐啄，从前语默尽秕糠。御风何事归来早，却恐人先馈五浆。
留别罗颢甫
作者：成鹫
朝代：明

老母发垂白，痴儿口尚黄。苍茫就岐路，感激问行藏。别绪通幽隐，贫交在久长。海天无处所，惆怅一相望。
留别胡宪公
作者：成鹫
朝代：明

兴尽我当返，无劳怅路岐。田家新米熟，岁晚涤场时。此外复何事，怀人或有诗。相闻许相过，计日补茅茨。
留别诸子归耕西宁作
作者：成鹫
朝代：明

居不愿武陵溪下宅，秦人已被渔郎识。食不愿首阳山上薇，夷叔先我曾忍饥。从前辙迹不足蹈，出门四顾将焉归。太行之高，牂羊牧其巅。洞庭之深，鱼鳖潜其渊。石室宛委，外人不得入。猕猴聚族，长子孙于其间。天地之大，既方且圆，尽人授宅还授田。岂无百亩还一廛，假我暂住终馀年。馀年百岁能几许，一身七尺如秬黍。冬日严寒夏蒸暑，海水多风山多雨。尘埃逼塞坏四堵，几欲奋飞无六羽。别君去，去何所，乃在无何有之乡，广莫之野。上无尧君，下无巢许。居此之处谁与处，赠君不能君自取。君自取，来何时。君不来，长相思。罗山旁，泷水涯。山有木兮屋有榱，隰有菅兮椸有衣。顽金出矿成镃基，黄犊三岁能负犁。耕田而食得不饥，抱瓮一日灌百畦。瓜蔬自摘还自炊，万事具足如取携。我之乐矣君未知，君未知，姑妄言之妄听之。
留别诸子还山
作者：成鹫
朝代：明

行行且莫怅离群，笑指前山日欲曛。此际谁为当去客，及时犹得少迟君。归僧箬笠全冲雪，老我茅堂半住云。别后故交劳远梦，夜钟无计遣相闻。七斤破衲五条衣，结束閒身上翠微。满地风尘成老丑，一天雨雪独来归。江山未辨谁宾主，今昨何曾有是非。从此孤僧似孤鹤，出门长与白云飞。
留别诸子还山·其一
作者：成鹫
朝代：明

行行且莫怅离群，笑指前山日欲曛。此际谁为当去客，及时犹得少迟君。归僧箬笠全冲雪，老我茅堂半住云。别后故交劳远梦，夜钟无计遣相闻。
留别诸子还山·其二
作者：成鹫
朝代：明

七斤破衲五条衣，结束閒身上翠微。满地风尘成老丑，一天雨雪独来归。江山未辨谁宾主，今昨何曾有是非。从此孤僧似孤鹤，出门长与白云飞。
留别郑昭庵广文
作者：成鹫
朝代：明

尝恐还山与愿违，抉笼孤鹤纵高飞。二千馀里空平楚，四百名峰在翠微。棋敌出门谁对局，衲僧临别索留衣。閒官未必閒于我，乘兴能来兴尽归。
留别铁城诸公还山
作者：成鹫
朝代：明

閒身随地得徘徊，雪尽南天一鹤回。白首论交难远别，青春有约许重来。归寻旧路家应近，行遇名山眼便开。后夜故人相忆否，月明何处不登台。
留别陈次伯用前韵
作者：成鹫
朝代：明

呈桡舞棹学撑船，直入朱明第七天。独往自惭归路晚，同游翻羡到家先。短衣掩胫行方绽，破钵随身缀复全。剩有残书将不去，留君窗下枕头眠。
留别马卧仙
作者：成鹫
朝代：明

山僧出世还在世，从来不作安居计。孤云野鹤自相于，三迁四徙无拘系。去年结社铁城东，闭门不觉成老翁。名山笑我不归去，缄书万里来秋风。秋风吹冷那伽定，目送飞鸿发高兴。竿木随身别旧林，林间好友劳相赠。但言方外本无家，不用乘秋上海槎。藕泉泉煮莲峰茗，留君差胜赵州茶。殷勤多谢深存注，人非麋鹿难长聚。断蓬宛转逐浮云，落花荏苒随飞絮。我去参方君宦游，前途各各不相谋。选官选佛从所好，输君一着看封侯。
番禺东官临高长宁四明府见过即事
作者：成鹫
朝代：明

久抛绳检事渔竿，病骨谁怜磬折难。按定古方医痼疾，高抬时价卖心肝。门维官舫惊鸥梦，诗括奚囊驻马鞍。就索残书消永日，清风吹起蠹鱼乾。
病中放言
作者：成鹫
朝代：明

廿年曾记住朱明，饱食丹砂道未成。暂到此间修白业，更无馀力种黄精。烟霞久别休心住，药石应难与化争。不见苧萝溪畔女，颦眉捧腹更倾城。频年多难逢寒食，怅望家山又一春。青草久荒攀柏地，黄梅深愧种松人。哀猿啼树将圆月，饥鸟眠花动隔旬。辜负清明好时节，梦中犹忆蕨薇新。老来深悔不耕田，日暮方思嗣昔缘。瓶底量留三日粟，枕边书破八行笺。芰荷露重倾犹惜，榆荚风多落更偏。赖有市南弄丸子，黄河挹住到西乾。三尺胡床七尺躯，横身无计笑区区。清谈我不如夷甫，嫚骂谁能恕灌夫。紫陌追风鸣叱拨，华堂秉烛醉屠苏。茂陵多病曾知否，日夕吟呻独向隅。馀生何幸绝逢迎，任是沉疴也称情。近识化人家裸国，新开别业远愁城。穷来渐觉贫交少，病后犹夸瘦骨轻。何事北窗眠不稳，枕边闻卖荔枝声。木绵花落刺桐乾，梅子添黄荔减酸。拥被不知时节过，锁窗犹畏暑风寒。滞霖十日如桑扈，尘甑经旬笑范丹。多谢旧游枉车骑，相逢重叠劝加餐。夜行宁免泣途穷，自笑逢时术未工。词赋何能消肺渴，文章终不愈头风。芭蕉叶底偏多雨，芦苇花边任转蓬。虫臂鼠肝吾岂惜，知音惟有信天翁。一息浮生一寸阴，閒观物理静披襟。案头蜾蠃鸣筠管，壁上蟏蛸挂玉琴。逝者如斯良有以，道人那得更无心。朝来成就吉安法，始信嚬呻即咏吟。漫学招魂续楚些，出门须唱太平歌。却嫌升屋三呼晚，转觉登堂七发多。薤露未晞春睡足，草虫无那夜吟何。浮生穿凿休相管，云散长空月在波。夙习难忘自不知，床头遗草有新诗。尻神浸假为轮马，肘臂郎当见柳枝。留骨岂堪逢伯乐，葬身何必迩要离。昆冈玉石同灰烬，不是铅刀跃冶时。
病中放言·其一
作者：成鹫
朝代：明

廿年曾记住朱明，饱食丹砂道未成。暂到此间修白业，更无馀力种黄精。烟霞久别休心住，药石应难与化争。不见苧萝溪畔女，颦眉捧腹更倾城。
病中放言·其七
作者：成鹫
朝代：明

夜行宁免泣途穷，自笑逢时术未工。词赋何能消肺渴，文章终不愈头风。芭蕉叶底偏多雨，芦苇花边任转蓬。虫臂鼠肝吾岂惜，知音惟有信天翁。
病中放言·其三
作者：成鹫
朝代：明

老来深悔不耕田，日暮方思嗣昔缘。瓶底量留三日粟，枕边书破八行笺。芰荷露重倾犹惜，榆荚风多落更偏。赖有市南弄丸子，黄河挹住到西乾。
病中放言·其九
作者：成鹫
朝代：明

漫学招魂续楚些，出门须唱太平歌。却嫌升屋三呼晚，转觉登堂七发多。薤露未晞春睡足，草虫无那夜吟何。浮生穿凿休相管，云散长空月在波。
病中放言·其二
作者：成鹫
朝代：明

频年多难逢寒食，怅望家山又一春。青草久荒攀柏地，黄梅深愧种松人。哀猿啼树将圆月，饥鸟眠花动隔旬。辜负清明好时节，梦中犹忆蕨薇新。
病中放言·其五
作者：成鹫
朝代：明

馀生何幸绝逢迎，任是沉疴也称情。近识化人家裸国，新开别业远愁城。穷来渐觉贫交少，病后犹夸瘦骨轻。何事北窗眠不稳，枕边闻卖荔枝声。
病中放言·其八
作者：成鹫
朝代：明

一息浮生一寸阴，閒观物理静披襟。案头蜾蠃鸣筠管，壁上蟏蛸挂玉琴。逝者如斯良有以，道人那得更无心。朝来成就吉安法，始信嚬呻即咏吟。
病中放言·其六
作者：成鹫
朝代：明

木绵花落刺桐乾，梅子添黄荔减酸。拥被不知时节过，锁窗犹畏暑风寒。滞霖十日如桑扈，尘甑经旬笑范丹。多谢旧游枉车骑，相逢重叠劝加餐。
病中放言·其十
作者：成鹫
朝代：明

夙习难忘自不知，床头遗草有新诗。尻神浸假为轮马，肘臂郎当见柳枝。留骨岂堪逢伯乐，葬身何必迩要离。昆冈玉石同灰烬，不是铅刀跃冶时。
病中放言·其四
作者：成鹫
朝代：明

三尺胡床七尺躯，横身无计笑区区。清谈我不如夷甫，嫚骂谁能恕灌夫。紫陌追风鸣叱拨，华堂秉烛醉屠苏。茂陵多病曾知否，日夕吟呻独向隅。
病中示诸子
作者：成鹫
朝代：明

怪矣哉，怪矣哉，一团血肉辞母胎，四大假合成百骸。饥食渴饮量腹该，长衣短褐称体裁。生老病死相牵推，胡然衰丑胡婴孩。四十二年寒冷灰，曾为猛火烧灵台。灵台火灭归山隈，山门十日九不开。终朝运水还搬柴，放下担子眠堆堆。日之夕矣筋力颓，旦吟暮呻声喧豗。良朋相念争相猜，问我痛痒何处来。病僧欲语中徘徊，诸公谛听毋深骇。要知痛痒何处来，直须死过翻身回。怪矣哉，怪矣哉，要知痛痒何处来，直须死过翻身回。
病中答徐铎愚韵
作者：成鹫
朝代：明

护懒因成病，求閒遂厌身。三竿欹枕日，一线破窗尘。药饵增形役，文章损性真。郡人徐孺子，高咏若为邻。
病中荅丘坡三见寄来韵
作者：成鹫
朝代：明

诗情病态转相因，贾瘦郊寒且自亲。老去烟霞成痼疾，閒来风雨伴吟身。药炉多累书辞架，蜡屐无声径积尘。赖有东皋丘处士，新篇还许寄山邻。
病中荅人
作者：成鹫
朝代：明

不知身寄在东城，屋角青山惬野情。竹榻笑人长卧病，杖藜扶我且经行。花边独鹤迎嘉客，池上群鸥订夙盟。珍重新诗劳见赠，沉疴初起见枚生。
病鹤诗寄社中诸子
作者：成鹫
朝代：明

谩道仙禽能住世，一春长与病相依。卧残白日消朱顶，梦断红尘拥毳衣。瘦骨正宜烟火绝，轻身宁羡稻梁肥。凭谁解赠青田价，放出凌空一一飞。
癸亥珠崖元旦漫兴
作者：成鹫
朝代：明

不寐频看斗柄移，客星何事滞天涯。西窗尚秉除年烛，隔座閒收去岁棋。海日未生鸡早报，春风初度鸟先知。自来绝岛饶云物，乘兴佳游孰可期。
癸未元日李远霞过宿夜话
作者：成鹫
朝代：明

熟客乍惊生面目，青春微换白髭髯。新年佛法休相管，今夜诗题且共拈。风引涛声来茗椀，灯移人影出筠帘。明朝孤棹乘潮去，有兴重来定不嫌。
癸未元日李远霞过宿夜话
作者：成鹫
朝代：明
体裁：七言律诗

熟客乍惊生面目，青春微换白髭髯。新年佛法休相管，今夜诗题且共拈。风引涛声来茗碗，灯移人影出筠帘。明朝孤棹乘潮去，有兴重来定不嫌。
癸酉元旦书怀
作者：成鹫
朝代：明

衮衮两九三百六，看看五十七年春。青阳有主身为客，白发无情老近人。欲买北山虚旧约，偶寻东墅得佳邻。风光不厌频流转，一度移居一度新。
登写心亭怀马郡守
作者：成鹫
朝代：明

韶阳城外曲江边，独上皋亭思渺然。入座奇峰铦似笔，当门周道直如弦。琴鐏复古希前哲，堂构重新仰昔贤。几树棠梨花落尽，西风吹冷半池莲。
登大科峰绝顶
作者：成鹫
朝代：明

爱山登陟不辞劳，直上嵚岑振敝袍。老去始知行脚稳，年来惟恐置身高。青天有路随孤鹤，沧海无根仗六鳌。閒倚西风发清啸，下方谁识是吾曹。
登海螺岩谒澹归禅师塔
作者：成鹫
朝代：明

孤峰巨石如巨屋，雨脚云头互翻覆。海螺脱壳还太虚，五丁凿破混沌腹。何人窣堵居中间，澹公白骨归空山。天荒地老陵谷变，一道灵光长自閒。忆昔崧台侍欢宴，耳边闻有金台谏。手持白简批龙鳞，相公击出文华殿。殿前贵人侧目看，大臣小臣心胆寒。直道难容柳下惠，赤心剖出生比干。一朝弓剑随龙去，天子蒙尘臣谪戍。舍身许作寺家奴，孔孟伊周留不住。雷峰老人双眼明，杀人活人不转睛。浩气销磨客气死，长老峰头笑一声。笑声落在黄金地，山魈木客争回避。十方龙象一齐来，百万人天纷布施。山前山后天雨花，苍松翠柏浑一家。老人入山鼓掌笑，此地不愧名丹霞。顽石点头不解语，澹公领话频频举。感激雄州陆大夫，两人合作一枝柱。宾中有主主中宾，卸担何曾见一人。平湖路上翻跟斗，螺峰归去密藏身。藏身何处无踪迹，寻师记得三生石。绝顶浮图舍利辉，帝珠交映千山色。澹公澹公将无同，相随去也空合空。石龛紧闭未岑寂，隔江更有天然翁。
登灵山寺汲泉试茗
作者：成鹫
朝代：明

三年两过灵山寺，今日初尝峡口泉。井脉但凭岩叟说，茶经曾记岳僧传。一身病肺嗟岐路，千里归心向洞天。自笑不如清涧水，时时流傍碧峰前。
登玉台寺呈雪玻长老
作者：成鹫
朝代：明

玉台半壁削天根，金地巍峨古佛尊。万里山川供指顾，二时钟磬辨朝昏。往来烟水疑无路，出入云霞别有门。欲向孤峰问禅律，自伤迟暮不堪论。
登青龙绝顶有怀罗浮
作者：成鹫
朝代：明

往往凭高忆洞天，朱明回首隔苍烟。山连楚越人为险，水注东南地转偏。云外拾菰喧稚子，溪囗囗药笑顽仙。道人别有生涯在，借地开池自种莲。
白云寺谒憨祖遗像
作者：成鹫
朝代：明

久向憨狮子，今来见影堂。白云何处去，閒却半间房。
白云洞雨后观瀑
作者：成鹫
朝代：明

曾听樵僧说此奇，今游果尔弗吾欺。百年忆眼观不足，七十二峰来悔迟。喧寂解当同体处，身心方是得閒时。一条白练从何去，惟有云岩静者知。
白云飞瀑
作者：成鹫
朝代：明

因寻绝胜问山翁，指点泉声万壑中。花雨影微银地迥，水晶帘捲玉壶空。林间宿雾多藏豹，石上晴光总化虹。千古一僧看不尽，随风飞出白云东。
白沙先生梦长髯道士手挈一囊贮罗浮山遗之纪之以诗黄子汉人奇其事继以长歌予见而复奇之赋此以广其志
作者：成鹫
朝代：明

道学先生生妄想，默与飞云互来往。识神打破无极圈，钻入枕头呈伎俩。长髯道士白沙翁，一主一宾非有两。函盖乾坤括作囊，大地名山失高广。四百馀峰掌握间，袖中出入供幽赏。入囊见山出见囊，握手作拳拳作掌。卷舒由我更由谁，授受分明如影响。恍兮惚其中有物，惚兮恍其中无象。日轮飞出海门东，天鸡啼破妄中妄。何如芥子纳须弥，留与虚空为榜样。
白莲花歌
作者：成鹫
朝代：明

君不见太华万仞之孤峰，青天削出金芙蓉。并州剪刀太犀利，截取灵根下平地。无端化作姑射仙，冰竞玉立何卓然。忽如高人倚长剑，三尺霜花明澰滟。忽如洛浦鸣佩珰，凌波袜底风吹香。忽如属国卧冰雪，玉门归去持空节。从来太素涅不缁，泥涂验取光离离。蜜蜂蝴蝶太无谓，终日寻香不知味。老夫爱花今白头，儿童拍手笑不休。拾将花片各归去，坳堂争放采莲舟。
白菜
作者：成鹫
朝代：明

老根嫩茎，黄花绿叶。香积有馀，齑缸总摄。
百丈岭
作者：成鹫
朝代：明

峻岭度来平似砥，下方回首曲如弓。行人记得开山日，踏破芒鞋成老翁。
盘中小松
作者：成鹫
朝代：明

小松不满尺，来自南山陲。劲节苦相屈，高踪聊自卑。风涛随物化，形影与僧宜。但适鹪鹩性，何妨借一枝。
石云山晚渡
作者：成鹫
朝代：明

暝色渐迷津，招招唤渡频。烟横石云路，柳暗塔坡春。见月知潮汐，登舟辨主宾。芦中有穷士，应是未归人。
石榴
作者：成鹫
朝代：明

明珠在腹，开口示人。和盘托出，自己家珍。
石琉璃歌贻刘于石
作者：成鹫
朝代：明

石乎石乎胡尔奇，精英擘破混沌皮。砗磲玛瑙难等夷，良工剖作光琉璃。忽如初日生海底，万象森森见元始。忽如素月悬当空，千崖万壑无异同。忽如玉壶贮冰雪，冷照孤心消内热。又如碧落无纤瑕，虚空自转金轮车。石乎石乎何从得，究竟本来茫不识。莫将石作琉璃观，莫将灯向琉璃觅。灯石本无无亦无，无无亦无空即色。从君乞取入山去，大放光明照昏黑。燃灯古佛笑眼开，就中认取刘于石。
石钟
作者：成鹫
朝代：明

高悬片石万山中，一扣一鸣空合空。剩有馀音风过耳，泠泠飞出老龙宫。
石钟鼓歌
作者：成鹫
朝代：明

山庵有钟复有鼓，厥声可闻不可睹。我来欲借一回看，问取灵泉老庵主。主人手执须弥椎，共上千峰万峰去。分明三片顽石头，觌面相逢能解语。噌吰铛鞳盈虚空，老树作风山作雨。风从何起雨何来，万籁消声自终古。钟未鸣，鼓未响，灯笼触露柱。钟乍鸣，鼓乍响，狸奴与白牯。钟不鸣，鼓不响，木人逢石女。千里相逢休错举，扣石三声君自取。
石马
作者：成鹫
朝代：明

隔江石马嘶，居人事鼓鼙。华山休汗血，秋草没霜蹄。
石鼓
作者：成鹫
朝代：明

涿鹿陨欃枪，共工触天柱。西方生圣人，日落如悬鼓。
石鼓
作者：成鹫
朝代：明

须弥椎打虚空鼓，消息惟教风穴知。顽石自来能解语，希声何必问冯夷。
砚沙
作者：成鹫
朝代：明

留将片石住江心，却被波臣用意深。多少宦成经过此，轻舟安稳载南金。
示同舟
作者：成鹫
朝代：明

举目同为客，何人似我閒。舟中安笔砚，到处写溪山。大道无拘束，吾生任往还。终当清颍上，洗耳听潺湲。
示罗定水受室
作者：成鹫
朝代：明

此日乘龙客，当年竹马儿。漫惊年纪大，陡觉汝翁衰。琴瑟调今夕，杯棬感昔时。莫将江氏笔，持去画张眉。
社集香莲庵同赋初秋野望用酡字
作者：成鹫
朝代：明

车笠偶相过，香台胜事多。凭高感摇落，秋色满林阿。霁景连云薄，霜痕带叶酡。宗雷初到社，吟望更如何。
祝发呈本师
作者：成鹫
朝代：明

男儿爱身及肤发，平生一毛不敢拔。蹉跎四十一回春，参差两鬓同鸡肋。蒙师为我操慧刀，头上不与留纤毫。一朝四大轻鸿毛，昔日缝掖今方袍。缝掖翁，方袍子，本来面目应相似。镜中见影不见形，莫道昨非今乃是。请辞大众入山去，山月松风供稳睡。但愿慧刀时在侧，不令须眉长埽地。
祝李母
作者：成鹫
朝代：明

春风吹老北堂萱，霜入菱花鹤鬓繁。课子躬耕方寸地，抱孙亲授五千言。馀餐留作斋僧饱，重纩旁分冻谷温。愿得此山长有主，不妨持钵日登门。
秋夜
作者：成鹫
朝代：明

叶落天空月印江，牧牛人自守枯桩。蜗涎带壳粘墙壁，虫臂随声触纸窗。静坐不知山雨过，徐行直到寺钟撞。置身物外原无物，形影何须觅一双。
秋夜怀罗颢甫
作者：成鹫
朝代：明

不到山中月再弦，夜来重忆住山缘。身依好友乡心断，眼见时人道力坚。露下草虫闻细语，风前巢鹤解安禅。思君又是凉秋候，拟就漫溪半榻眠。
秋居
作者：成鹫
朝代：明

黄叶满斋厨，金风为埽除。人皆感摇落，吾独赋閒居。地坼虫迁蛰，萤乾月照书。闭门秋事好，霜后足园蔬。
秋山
作者：成鹫
朝代：明

商天最好是清泠，减却云林一半青。久在此中知此理，偶凭真宰得真形。霜凋丰草成丹壑，风散高梧下翠屏。莫向寒岩赋摇落，年来衰鬓也星星。
秋山
作者：成鹫
朝代：明

空林初落木，远岫可跻攀。昨日涳濛际，今来几席间。风高樵语近，天迥鹤飞还。采采东篱菊，悠然心自閒。
秋日南园诸子过访
作者：成鹫
朝代：明

野塘荒圃近西偏，石角松根辄缆船。临老投閒能几日，暂时安稳当经年。客曾有约须乘兴，我本无心莫问禅。一度吟诗一归去，清风留在水云边。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔
作者：成鹫
朝代：明

爱此秋窗静，窗前花发时。偶来快幽赏，别去有遐思。城市迹如寄，烟霞性不移。连林非所羡，独树乃为奇。东园老词客，一见一摩挲。密约迟云水，新诗留薜萝。故山成久别，此地偶同过。珍重岁寒意，后凋良不磨。所居城里寺，如在雨花中。密荫迎斜日，馀香散远风。上膏窍混沌，天籁契参同。犹胜连昌竹，萧萧生故宫。丰乐有真诀，善生良不殊。护根如韫玉，惜叶似藏珠。形影不相假，斧斤何处无。偶来芳树下，迟尔立须臾。散木已如此，交衢顾亦稀。谁能别薰莸，徒自惜芳菲。九里远复远，一香微更微。默然吾与子，相视在忘机。悠悠行路客，折尽岭头梅。怜尔得真性，何天可借培。隔墙人踯躅，薄暮鹤徘徊。点尽苍苔色，明朝花又开。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其一
作者：成鹫
朝代：明

爱此秋窗静，窗前花发时。偶来快幽赏，别去有遐思。城市迹如寄，烟霞性不移。连林非所羡，独树乃为奇。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其三
作者：成鹫
朝代：明

所居城里寺，如在雨花中。密荫迎斜日，馀香散远风。上膏窍混沌，天籁契参同。犹胜连昌竹，萧萧生故宫。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其二
作者：成鹫
朝代：明

东园老词客，一见一摩挲。密约迟云水，新诗留薜萝。故山成久别，此地偶同过。珍重岁寒意，后凋良不磨。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其五
作者：成鹫
朝代：明

散木已如此，交衢顾亦稀。谁能别薰莸，徒自惜芳菲。九里远复远，一香微更微。默然吾与子，相视在忘机。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其六
作者：成鹫
朝代：明

悠悠行路客，折尽岭头梅。怜尔得真性，何天可借培。隔墙人踯躅，薄暮鹤徘徊。点尽苍苔色，明朝花又开。
秋日寓中宿华严精舍舍后有树名九里香花叶并茂李东园赋诗六章予至而和之亦触物写怀之意云尔·其四
作者：成鹫
朝代：明

丰乐有真诀，善生良不殊。护根如韫玉，惜叶似藏珠。形影不相假，斧斤何处无。偶来芳树下，迟尔立须臾。
秋日诸子过支提分赋兼订莲社之约
作者：成鹫
朝代：明

千山围著一禅房，一片茅茨覆短墙。词客往来须及早，閒云去住本无乡。桥头不觉成三笑，邻舍何劳馈五浆。从此篮舆好乘兴，白莲花后菊花黄。
秋村十二咏 其一 新寒
作者：成鹫
朝代：明

渐觉山衣薄，因知物候更。水边凉意早，林下病身轻。爽气来虚室，远风吹太清。明朝别纨扇，珍重故人情。
秋村十二咏 其七 萤灯
作者：成鹫
朝代：明

秉烛何为者，微光近夕晖。远兼渔火乱，低并野燐飞。腐草成形小，空囊识字稀。平生怀古意，不羡借馀辉。
秋村十二咏 其三 烹葵
作者：成鹫
朝代：明

野葵堪采采，零露湿交加。老爱无情物，迟开护足花。清斋留上客，佳味出贫家。晚食流匙滑，莼羹未足誇。
秋村十二咏 其九 蘋风
作者：成鹫
朝代：明

秋水澄澄碧，河洲面面风。白蘋留不住，吹入蓼花丛。就岸维舟近，回樯挂席同。棹歌何处所，人在晚凉中。
秋村十二咏 其二 剩暑
作者：成鹫
朝代：明

出伏仍消渴，经旬尚饮冰。寒斋留热客，阳燄逐秋蝇。卉木伤迟暮，炎凉变爱憎。惟馀天畔月，冷魄挂枯藤。
秋村十二咏 其五 邻砧
作者：成鹫
朝代：明

何处鸣双杵，声声隔短墙。贫家刀尺冷，田舍宿春忙。断续微情寄，分明远思长。授衣时节近，瓜代未还乡。
秋村十二咏 其八 蛩语
作者：成鹫
朝代：明

我家徒四壁，闭户不闻喧。深夜有虫语，幽人无所言。细微通寂寞，亲切语寒温。会得希声理，知音许共论。
秋村十二咏 其六 社鼓
作者：成鹫
朝代：明

村童挝破鼓，野老祝丰年。社日陈鸡黍，秋声杂应田。蜗喧分两部，牛饮快三千。何待渔阳弄，山花上鬓先。
秋村十二咏 其十 菊雨
作者：成鹫
朝代：明

晚花开烂熳，宿雨滞淋漓。且蜡黄桑屐，难抛白接䍦。南山空怅望，秋色半离披。可笑餐英客，阴晴两不知。
秋村十二咏 其十一 履霜
作者：成鹫
朝代：明

晓霜漙露草，缓步一沉吟。知有坚冰至，难为迟暮心。板桥微见迹，红树不成阴。白足归来晚，青山何处寻。
秋村十二咏 其十二 筑圃
作者：成鹫
朝代：明

瓜熟已除架，苋乾无复蔬。何当灌园罢，又是筑场初。晴日迟收稻，中田早结庐。自来勤动惯，不敢废耕锄。
秋村十二咏 其四 煨芋
作者：成鹫
朝代：明

山厨拨牛粪，宿火出蹲鸱。犹带烟霞气，难教鼎鼐知。懒禅分各半，野客朵双颐。饱食频扪腹，何妨代晚炊。